March 2020 – Thechinlungnews\nKawlram cu Coronavirus a ngei mi an tam chin lengmang cang, 15 an phan cang\nThawngpang thalo lawngte si ko cang. Kawl ram hi china he innpa chakthlang an si natein, caan saupi coronavirus zawtnak a ngei mi an um lo, natein March 25 hnuah cun ramdang in a ra…\nPresident Trump nih USA mipi sin ah bia a chim cang; Kum 1917 bantuk in atu zongah teitu kan si lai\nAtulio zawtnak ruangah President Trump cu mi tampi nih an soisel i an thanchiat lio ah President Trump nih USA mipi sin ah bia a chim mi nih mi lungthin a tei ngai. Coronavirus bantuk…\nQueen Elizabeth zong coronavirus nih a phan ve cang (Positive)\nTu lio thawngpang hna cu ttial nuam lo ngai mi lawngte si. Coronavirus nih sifak, mirum, muidawh, muichia, Paih thiam, Hlasak thiam, thiam lo zeihman thleidannak a ngei lo. UK Prime Minister Boris Johnson-a’n Covid-19…\nKawl ram sibawi thiam Dr. Aung Zaw le Coronavirus kong ah bia hman phuan a si\nAtu lio ah kawl ram chungah thawngpang hman lo ngai mi a tam chin lengmang caah mipi zong bia kan theih mi hi a hman maw hman lo ti kan nih fiang khawhnak caah tiah…\nTatmadaw nih AA umnak hmun KIO kap a tim cang. Ttih nung chin lengmang cang\nTtih nung chin lengmang cang, Tatmadaw nih AA ralkap umnak kachin Independence organization (KIO) cu fakpi in kan kap cang lai tiah peace talk creation Group sin KIO cu theihterhnak le ralrinnak an pek cang….\nCoronavirus nih kan vawlei cung cu muinak chungah a kan lu pi tak tak cang. mi sifak, mirum, muidawh, muichia zong thleidannak ngeih lo in mi kip cungah a duh ning bantuk in harnak pek…\nChin ram chungah Coronavirus thar (Pahnihnak) zum mi an um hoi cang: Fakpi in thlacam ko hna u sih\nCoronavirus nih kan vawlei cung cu muina khur chungah a kan lut pi cang. Vawlei ramdang bantuk in kan chim ram chungah Coronavirus nih hmunhna a ngeih ve cang. Atu hi apahnihnak caah an zum…\nAtulio thawngpang cu thawngpang chia lawngte a si ko, natein thawngpang chia lakah thawngpang tha zumtu caah a um ve. Cu cu Italian sibawi Dr. Julian Urban nih Covid-19 zawtnak a zohkhennak in Pathian a…\nApoi tuk ee!! Italian nu, Nurse rian a ttuan lio mi cu coronavirus ruangah amah le mah a that: Aruang\nAtu kan vawlei thawngpang theih mi pawl cu a mak chin lengmang ko, mah bantuk in nurse nu nih coronavirus ruangah amah le mah a that mi cu a poi tak tak mi si. Mi…\nFalam khua ah thil pawi tuk mi a tlung cang. Khrihfa kan sinak a tlau dih cang ruah\nKa zum lo ti khawh a si ti lo, Mah thawngpang ka vun theih bak ah cun ka lungfak tuk i zeihman ka ruat kho ti lo, A poi tak tak, mah bantuk in khrihfa…


Leitak Nih HmawngTlang Hi Kan Dawt Tuk Hna: By Thang Bawi Ling – Chin 11 News\nLeitak Nih HmawngTlang Hi Kan Dawt Tuk Hna: By Thang Bawi Ling\n#HT hi kan dawttuk hna ca ah kum 75 leng tiang kan ram ah kan umter hna. Leitak ram hmunkhatte in kan hmang tti hna.\n#Leitak nih cun HT khua i thilttha vialte khi Leitak kan ta a si ve tiah kan iruah. Sihmanhsehlaw HT nih cun HT khua i a ummi thilttha vialte khi Leitak ta le ca ah a si lo., HT ta le HT ca lawng a si ti lungput an ngei. Cu lungput cu Leitak nih kan cohlan khawhlo mi a si.\n#Phaipha in an rat lio ah Leitak khuate siding in inndong 30 in khua an ser. Kum 1946 (Leitak ramukbawi Mang Hnin a thih cangka) in loram kong hnahnawhnak tampi an kan tuah. Leitak theihlo in ramri hna an rak tuah (DC J. Ning Ling chan ah).\nCu Leitak theihlo in an tuahmi zong cu an duh tthan lo i Leitak ram hnarcheu kha 1959 ah inndong 90 le sattil 300 leng kan si cang ca ah kan cheu cang u, tiah cozah ah an hal tthan. Cu lio ah Mangkibawi Thawng Cin Thang pumpak a ra i thil sining vialte a zohfel dih. Leitak khuami cu HT nih ram kan cheu cang hna seh an ti i nan cheu kho hna lai maw? tiah Mangkibawi TCT nih a rak hal hna. Leitak ram cu kan cheu kho lai lo, kan sin tu ah rak ifonh deuh hna seh. Khuate dirhmun a rak simi kha hmunkhate tu in kan um tti lai tiah Leitak nih an rak sawm hna. Cucu HT nih an duhlo ca ah Mangkibawi TCT nih cuhlan anmah HT nih J. Ning Ling an tuahter mi ramri cu a hrawh i hlan nan umningte (ဗိုလ်ေနြမဲကျားေနြမဲ) in um u, tiah October 1965 ah order a chuah. Mah hi a hnubik cozah biachah mi a si.\nLeitak nih hmunkhat ifonh ding in khuathar kan tlakmi cu kan ram nan kan chuh tiah 2016 in cozah zung a niambik Ohsuh in President zung tiang report an kan tuah tthan. Leitak ram hi thlum-al te in hmantti ding in 1) Ohsuh zung nih 6 Mar 2017 ah an kan remhchunh. HT nih an cohlang lo. 2) Myonay zung nih 21 Mar 2017 ah an kan remhchunh tthan. Remhchunhnak hmun ah kan hna a tla ti a si nain minthut ding ah zung an phak hnu in HT nih min an thu duh tthan lo. Cuticun a sangdeuh mi cozah zung ah an kai chin i President zung tiang an phan.\n#Leitak nih hitin cozah zung kan phak lengmag mi hi a phi (result) ttha a chuak lai lo ti kan hmuh ca ah khuathum mipi tonnak 26-29 Dec 2018 ah kan ngeih hnu ah Leitak ram hmunkhatte in hmangtti ko usih. Kan report ca vialte la tthan dih ko usih. A luancia kan lungfahnak le ihmuhthiamlonak vialte tuzan thawk in kaltak usih law hlan bantuk in Leitak ram hi hmangtti ko hna usih, tiah 31 Dec 2018 ah a hnubik kan va len tthan hna. Cu zong cu an cohlang tthiam lo.\n#Cutincun Chin State cozah nih voi 2 an kan remhchunh tthan. Commission zong an ser i voi 3 an kan remhchunh rih. Cozah nih an kan duhpi mi cu hmunkhatte ah umtti u, myo zong kan in sawkpiak hna lai an kan ti. Leitak nihcun kan sawm peng hna bantuk in Chin State cozah remhchunhnak cu kan cohlan nain HT nih an cohlang lo. Myo nan kan pek ahcun HT lawngin kan pe ko u an ti. Leitak he fonh an duh hrimhrim lo. Leitak ramchung ah umttung i Leitak mi nih sawm lengmang nabu in Leitak he umtti a duhlo mi cu khuaruahhar ngaingai khi a si cang.


Joe Biden Thinhun nak nih van a tawng, A Team pawl he Kahpathir linhsat in an sa – Thechinlungnews\nJoe Biden Thinhun nak nih van a tawng, A Team pawl he Kahpathir linhsat in an sa\nVulei mipi tamdeuh nih theihdih a si ko cang mi fiangfel deuh in. Elect President tiah media tampi nih project winner an pek mi Joe Biden’ Transition Team nih Pentagon officials hmuh I bia caihpi khuakhang ti an I tim natein an buainak a fak chin nak tu ah a cang, an karlak buainak cu thinphang dai lo an si ko cang.\nJoe Biden Team nih hmuh an duh mi hna hi, Pentagon Spies pawl hna khi an si. Pentagon spies pawl nih hin hmailei/a r alai ding mi kong he pehtlai in rian ttuan ding mi kongkauah thil an rak caih I,khua an rak ruat ti hmasa tawn.\nReport nih a langhter ning ah cun, Biden Team pawl nih Pentagon spies pawl hmuh an duhnak ruang bik cu zeidah a si tiah hal an si.\nPresident Trump nih hin Defense Department’s top official ah hin top civilian leadership ah amah dirkamhtu ding mi tampi a rak chiah cang caah a si lai tiah mi tampi nih an zumh.\nIncoming Biden administration pawl nih mah hna hi rian thatein an tuanpi a herh ngai. Asi lo ah cun buainak tampi a um kho mi a si cang\nCurrent & former US government officials nih a chim ning ah cun, The Washington post sin ah, Biden Transition nih Pantagon run intelligence agencies chawnh an duh zong ah an chawn kho hna lo tiin a chim\nEspionage arms the National Security Agency, the Defense Intteligence Agency and National Geospatial intelligence Agency,\nthe National Reconnaissance Agency office le intelligence elements of the branchess of the military hna hi Biden Team pawl nih chawnh an duh mi cu an si. Natein chawnh an sianh hna lo. Source-RTK\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna. Nan dih lak cungah lomh tak tak in kaa lawm.\nBe the first to comment on "Joe Biden Thinhun nak nih van a tawng, A Team pawl he Kahpathir linhsat in an sa"


“Chin State Cozah / Hluttaw Thar Cuanh Chungnak Le Saduhthah ” ( Part 5 ) – The Cherry Par\n“Chin State Cozah / Hluttaw Thar Cuanh Chungnak Le Saduhthah ” ( Part 5 )\nBiahmaithi: Kan tlangtaar part 1, 2, 3 le 4 ah khan Chin State cozah thar cuanh chungnak le saduhthah kong kan tial cang i tutan cu Chin State MLA /MP (Hluttaw Palai pawl) caah saduhthah kong kan tial ve cang lai.\nChin State Hluttaw Palai Pawl Caah Saduhthah. Cozah uknak kan timi ah hin tungtlang pathum an um hna: (1) Cozah uknak (Executive), (2) Phung sernak (Legislation), (3) Biaceihnak (Juriciary) hna hi an si. Mah hi chungah hluttaw rian bik cu phung sernak ( Legislation ) hi a si. Cucaah hluttaw palai hna caah kan saduhthah hna cu: –\n(1) Hluttaw palai cu phung sertu an si bantukin Upadi lei theihhngalhnak kong ah biatak tein aa zuam a hau. State hluttaw palai a si ahcun Chin state he aa pehtlaimi Upadi tampin theih aa zuam lai i Pyithawngsuh hluttaw palai nih cun rampi huapmi Upadi tampi theih le hngalh aa zuam ve awk a si.\n(2) Liaison Office : Pu Tial Ling nih keimah cu mipi nih nan ka thim ahcun mipi he pehtlaihnak caah Liaison office ka hon lai, a timi kha thil tha ngai a si. Midang zong nih tuah cio kho hna sehlaw a tha hnga. MLA/ MP cu mipi nih anmah aiawhin an thimmi an si caah mipi he aa then kho an si loh, pehtlaihnak an tuah peng a hau. Mipi he i pehtlaih lo ahcun a bial cung an herhmi a tuahpiak kho hna lai loh.\n(3) Social media a hman zia thiammi si hna sehlaw a tha bik. A herh lomi ca post hi mi huaha lo rian a si. Sihmanhsehlaw, hluttaw palai pawl nih cun an riantuannak kha mipi sinah social media hmangin theihter peng a hau.\n(4) A umnak hmunhma (Constituency) a tlawn peng hna a biapi tuk. Liaison office hmangin thawngpang cu theih khawh a si ko nain, mipi an umnak cio i a kal hnawh hna ahcun a mit bakin a va hmuh khawh lai. Cucu mipi he hmun khat ah riantuanti zong a si fawn. Mipi thimmi palai nih cun Election lai i a cawlcangh bantuk bakin a cawlcangh peng khawh ahcun next election ca zong ah phan awk a um ti hnga loh. Kum 5 chungah a tlawm bak voi khat cio tal cu pal manh awk a si.\n(5) Media pawl he pehtlaihnak tha ten a ngeih peng a herh. Amah nih social media i a post mi pinah media pawl sinah a hmuhtonmi tete kha a chimrel peng ve a hau.\n(6) A umnak (bial) constituency chung i a ummi CSO le NGO pawl he zong pehtlaihnak tha a ngeih a hau. Mipi ca i riantuanmi an si ve caah zeidah an harnak a si ti kha theih aa zuam lai i hluttaw ah a chimrel pi hna lai.\n(7) A bial (constituency) chung khua kip herhmi pawl kha chimrel khawh aa zuam lai. Kum khat ah khua cu zat ca ka hal lai, tiin management tha ten a tuah lai i kum 5 chungah a bial chung herhhai vialte tuahpiak khawh aa zuam lai.\n(8) Cozah riantuannak kherhlai le a herhning i control tuah kha hluttaw rian biapi tak takmi a si. Cozah le hluttaw hi Check and balance a um hrim hrim a hau. Cozah riantuannak a pial sualnak hnga lo hluttaw nih control peng a hau. A herh ahcun media pawl zong an auh hna lai i an biaceihnak ah thawng an lakter hna lai. Chin state caah cun corruption doh hi a biapi tuk i corruption dohnak phung hi a tha bikin an ser hrim hrim a hau. Mah cu phung cu cozah nih tlamtling in an hmang msw, hmang lo ti tiangin an zohfelpi lengmang zong a hau lai.\n(9) 2008 phunghram he aa kalh lomi Chin miphun caah zei bantuk phung dah kan ser khawh ve lai timi kha biatakin kan tuaktan piak kho hna sehlaw a tha tuk hnga. Tahchunhnak ah, Chin miphun ni hna hi rampi huapin holiday tuah cu a har deuh kho men. Asinain, Chin state huap tal i tuah ahcun a lam a um ko hnga lo maw?\n(10) Hluttaw bomhnak tangka felfai ten a tawlrel lai. Peng kip caah hluttaw nih tangka Sing (ting) 1000 cio bomhnak an pek tawnmi cu mikip hmuh khawh awk (Tranparency) le eihmuarnak um lote in felfaiten a tawlrel dih lai i, i tlukrualte in bomhnak a pek hna lai.\nMah kan saduhthah pawl hi atu i thimmi Hluttaw palai pawl nih kan tlinhpiak kho hna sehlaw, Chin State cu fawite in a thangcho hnga i kan MLA/MP pawl ca zongah a ralaimi election caah phan ding a um ti hnga loh. Credit: Victor Pa\n← Chin Ramkulh Chief Minister Tuan Ding Ah Aa Tlakmi\nChristmas laksawng caah ting 20 awngbali kan tuah than →


WA Nih Phungluut Lo In Pulrai Neihbu In Kan Hmun A Lut Mi A Bawmchantu Cu Thihdan Kan Pek — Chin Miphun Tlangau\nWA Nih Phungluut Lo In Pulrai Neihbu In Kan Hmun A Lut Mi A Bawmchantu Cu Thihdan Kan Pek\n“Wa” hmunhma ah phungluut loin a luut i COVID-19 hmuh mi le cu he aa pehtlai mi thihdan pek timh”Wa” (Mahte Khuakhan lairelnak Nawlngei mi) hmun ah phungluutlo a thlithup in a rak luut mi sin in COVID-19 zawtnak hmuh a si ahcun a dam tiang thlopbul hnu ah aa tlak ning in dantat si lai.\nHihi Cozah ramri lei in siseh, Tlangcung hriamtlai dang hmunhma zong in siseh, atulio COVID-19 boruak lio ah Wa hmun ah luh kan duh lo, tiah cathanh an chuah.Cun, Wa ah rak luut ding in a bawmtu hna cu kum 20 in kum 30 thongtlak an si lai i hi thil a tuah hramhramtu cu thih tiang thong asiloah thihdan pek an si lai.Cun, Wa hmunhma ah riithaisii a phur i a zuartu cu biaceih zong a um lai lo.\nRelchap: UN, US Le Nitlaklei Ram Hna Nih Mipi Bawmhnak An Pek Lioah China Nih SAC Sinah Dollar Nuai 6 Renglo Bawmhnak A Pek Ve. Myanmar ramchungah tuanchuah dingo simanking 21 cash Mekong-Lancang Cooperation Special Fund ningin China nih SAC cu US Dollar nuai 6 renglo bawmhnak a pek lai tiah SAC ramleng vuancizung nih a thanh.\nMekong kiangkap ram hna thanchonak timi tlangtar in China nih lakhruak in a tuahmi simanking ah khualtawnnak, zuarthlainak, tangka lei, nungphung, pawngkam zohkhenhnak, runvennak le saram kilven zohkhenhnak hna an i tel.Hi kongah China le SAC cu online in hnatlaknak minthutnak an ngei cang tiah theih a si.\nRalhrang nih nawlngeihnak an lakmi kongah ramchung ramleng in soiselnak le dohnak a fah tuk lioah China nih cun amah hlawknak lawng zoh in SAC cu bawmhnak a pekmi a si tiah min chim a duh lomi chawkhellei thiamsang pakhat nih a chim.\nChina le Mekong kiangkap ram Myanmar, Cambodia, Lao, Thailand le Vietnam nih Mekong-Lancang programe cu 2016 ah an thokmi a si. August US nih Myanmar ram ral le rai ruangah harnak nganpi a tongmi mipi hna cash US Dollar nuai 50 leng cu zatlangbu hna sinin bawmh dingah a thanh cang. UN, Europe ram hna le Japan zong nih Myanmar mipi bawmh dingin timhtuahnak an ngei. Culioah China nih mipi si loin mipi harnak a petu ralhrang bawmhnak a pek hi cu lung a fak, ing a puang, thin a hung ko.\nLaikua Tidil Kiangkap Ah Ralhrang Ni Drone An Thlah Mi Cu CDF Nih Thekdarh Lak In An Kah\nKalay Peng Pasal Tha PDF Biachim Mi Cu Lih A Si Tiah General Zaw Min Thun Nih A Cohlang Duh Bak Loh


Department of Health and Human Services Victoria | Coronavirus (COVID-19) - Hakha Chin\nCoronavirus (COVID-19) i a hung chuakphutmi kong thawngthanhmi, a hnubik thilcang pawl, le ruahnak cheuhmi.\nNa hngalh awk a si mi\nNa kut i ṭawl, na khuh le hacio ah i hup cun miṭer 1.5 dan in hawi he hlat in um.\nNa dam lo ahcun inn ah um.\nCoronavirus zawtnak i a hmelchunhnak na ngeih ahcun i chek.\nNgamdamnak lei Lutlai (The Chief Health Officer) nih thil sining hoih in rikhiahnak pawl hi a thlen khawh ṭhan.\nMay 31, 2020, Zarhpini zaan suimilam 11.59 pm thok in, cheukhat rikhiahnak pawl cu thlen an si cang.\nJune 1 thok cun, minung 20 nih:\nInn pakhat chungah an um kho.\nInnchung innleng i mibu i pumhkawmhnak an ngei kho.\nRawl , lakphak le zu dawr ah tirawl an ding ei kho. Zu belte hi rawl he lawng din a ngah lai.\nTakpum i tawng loin lentecelh khawhmi le khualeng lentecelhnak pawl an i celh kho.\nBiaknak hruaitu le puai a tuahtu hna pin ah, biaknak hmun silole biaknak phungphai in tuah mi puai hme deuh tete ah an kal kho.\nTakpum dawhternak hmun, takpum em in i senternak hmun, takpum hmul i phawinak hmun, tin dawhternak dawr, tilum i ciahnak hmun pawl (spas), ṭatṭu dawr (tattoo) le i malitnak hmun ah an kal kho.\nPuai a tuahtu le nuva hna pin ah, ṭhihumnak puai ah an kal kho.\nMibu i hawikomhnak hmun (community centres) ah an kal kho.\nTiliohnak bual hmun an hmang kho.\nHmanthlak inn, thilhlun chiahnak inn, thilhlun hmun, khualeng nuamhseihnak hmun, mawṭaw cit in zoh khawh mi sinama (cinemas) pawl le saram chiahnak (zoo) ah an kal kho.\nZapi nih i hrawmhmi, tahchunhnak ah takkholhnak hmun tibantuk a um lonak hmun ah khemh-ping (camping) le mawṭaw innchung um i khualeng vahnak (caravan park) an ngei kho.\nRuakhumhnak a tawlreltu hna pin ah, minung 50 nih ruakhumhnak ah an kal kho (innchung he innleng he). Pumpak umnak inn ah ruakhumh a si ahcun, minung 20 leng nih humh khawh a si lai lo.\nJune 21, 2020, Zarhpini zaan suimilam 11.59 pm thok in rikhiahnak pawl cu tam deuh in thlen an si lai.\nHi rikhiahnak pawl hi Victoria Ngamdamnak lei Lutlai ruahpinak in hnatlakpimi an si.\nJune 22 thok cun, mipi nih an tuah khawh mi:\nInnchung lentecelhnak hmun ah an kal kho, hi ahhin gym kal zong aa tel chih i hmun pakhat ah minung 20 kal a ngah, nain a bu in tuah hau mi a si ahcun minung 10 tiang lawng a ngah\nBaisikup, khawnsat, tiṭer (theatres) le bawlung kun pawl ah minung 50 an kal kho.\nRawl , lakphak le zu dawr ah minung 50 nih tirawl an ding ei kho. Zu belte hi rawl he lawng din a ngah lai.\nHmanthlak inn, thilhlun chiahnak inn, thilhlun hmun, khualeng nuamhseihnak hmun, mawṭaw cit in zoh khawh mi baisikup pawl (cinemas) le saram chiahnak (zoo) ah minung 50 an kal kho\nHim tein um kha i zuam peng law, mizapi nih hngalh tuah awk thil kha hngalh le hmang khawh ve kha i zuam. Inn in na rian ṭuan khawh ahcun, inn bak in na ṭuan a hau. Cun, thil pakhatkhat tuah na hauh lo ahcun—zaangfahnak tein tuah duh hlah.\nCoronavirus karhnak nuarhternak\nCoronavirus pulrai (Covid-19) na nei Zeidah hngalh na herh (PDF)- You have coronavirus disease COVID-19, what you need to know (PDF)\nCoronavirus pulrai (Covid-19) na nei Zeidah hngalh na herh (Word)- You have coronavirus disease COVID-19, what you need to know (Word)\n(COVID-19) zawtnak a ngei mi he neihniam tein pehtlainak na ngei Zei pawl dah na theih hna awk a si? (PDF) - You have been in close contact with someone with coronavirus disease COVID-19, what you need to know (PDF)\n(COVID-19) zawtnak a ngei mi he neihniam tein pehtlainak na ngei Zei pawl dah na theih hna awk a si? (Word) - You have been in close contact with someone with coronavirus disease COVID-19, what you need to know (Word)\nTu le tu in na kut ṭawl - Poster - Wash your hands regularly\nNa khuh le hachio kha hup - Poster - Cover your cough and sneeze\nCoronavrius (COVID-19) boruak lio ah himlo, umkhua nuamh lo le lungretheih tikah zeitin bawmhnak lak ning - Emergency support fact sheet - (Word)\nCoronavrius (COVID-19) boruak lio ah himlo, umkhua nuamh lo le lungretheih tikah zeitin bawmhnak lak ning - Emergency support fact sheet - (PDF)\nCoronavirus (COVID-19) testiranje - Testing for coronavirus (COVID-19) fact sheet - (Word)\nCoronavirus (COVID-19) testiranje - Testing for coronavirus (COVID-19) fact sheet - (PDF)


SALAI LAL LIAN: CNLD CAAN A CU LO, A THEITLAI A THAW LAI LO – The Chinlung Post\nAugust 5, 2020 admin Local News 0\nCNLD hi a caan a cu lo, a caan hman lomi thing tlai a si.A tlai thaw la lo. Federal kan ngah hnu, Mizo bantukin kan ngah hnu lawngah CNLD ah thih ngam in kan tante awk a si.Tu ahcun, zei hmanh an cawl kho hlei lai lo.Ralkap kut kha an si ve thotho ko.Federal caah kan neih chun mi hna cu, CNF/A le NLD lawng hi an si ko.\nCNLD tiah a min ah Chin Party a si ruang ah, Chin mi ka si Chin party thazaang ka pek ve ti kha cu zei hua ha lo, Politic thei lo mi nih an ti mi a si.Cu si lo ah, MP aa cuh ding mi an chungkhat pawl an si lai. CNLD MP pawl mi tha nan si ko zong ah, nan Lu bik pa kha mi tha a si lo ti cu a thei mi kan nih pawl nih cun, kan lung a fak ngai ko.\nCNLD in MP aa cuh ding mi kan Lai pa pawl paam nan hmai ko. Thazaang pek duh zong ah pek awk nan tha lo cu ta.CNLD nih 2008 Upadi kha a rem kho hlei lai lo, a rem duh ah cun Tlangpar Party dang he an i kom a hau, Kawl ka uar bia si lo, Kawl ca bak in Politic Chin ram caah a tial ngam mi kan herh.Na ca tial mi le, na au pi mi kha thei ve hna seh (Burma) pawl nih. Chin ram ah au len a hau ti lo. (Burma) pawl kha na sawh chih hna awk an si. By Salai Lal Lian HC\nRelchih:World Bank nih Kawlram sipuazi (GDP Growth rate) sipuazi thanchonak lei a record ning ah 2014 ah GDP 8% le 2015 ah 7.3% ah a rak si nain NLD cozah a kai hnu ah 2016 ah 6.5% in 2017 ah 5.9% in 2018 ah 6.8% in 2019 kum ah 6.3% in 2020 ah 1.5% in tiang a tla. Hlan lio cozah chan i a rak nuar ngaimi GDP kha thanter awk ah a lu a thunter khawh lo leng ah U Thein Sein cozah tluk hmanh in sipuazi thangchonak a tuah kho lo. Word Bank i data ning in cun 2019 i Myanmar GDP hi $65.9 billion a si lio ah milu hi nuai 56 (2020 est.) kan si tik ah GDP per capita ti mi pumpak pakhat cio hlawh hi 2019 kum ah $1,407 a si i Cambodia ($1643), Bangladesh $1855 a si lio ah Chin Ram GDP hi $330 (Ref: 2014: Support to Chin State Comprehensive Plan 2016-2021) lawng a si.\nTuak uh law, Vawlei cung i a si fak bik changtu ram Burundi GDP hi $310 a si i pathumnak Eritrea ram khi $343 an si caah. Ngaihchia ngai a si mi cu vawlei cung ram 197 chung ah Chin ram hi Vawlei pumpi i a sifakpi ram thumnak ah kan cang hna. A si fakbik South Sudan GDP hi $277 le Burundi $310 le Chinram hi $330 ti in a va si hnga. Vawlei cung ram rum bik Luxembourg nih 2019 ah $113,196, Switzerland $83,716 le Macao SAR nih $81,151 le Norway nih $77,975 an si. Inflation rate zong hi Singapore le Thailand ah cun 0.71% le 0.57% an si lio ah Myanmar ram 2019 inflation rate cu 8.3% bak a si.\nMyanmar Investment Law i Chapter VI i section 24 (h) ah Kawlram chung i ramleng tangka hrambunh (foreign direct investment) a rat tik ah dollar nuai 5 tiang cu State cozah pawl Biakhiahnak Nawl covo, permit peknak nawl (allocating power) a pek hna. Cun sipuazi pawlisi, investment pawlisi pawl a chuah cun investment law and rule a chuah Myanmar Investment Commission nih directive, instruction le notification pawl an chuah mihna lak ah MIC notification 10/2017, MIC notification 11/2017 tbt an si.\nTahchunhnak ah cu chung ah MIC notification 10/2017 ah Kawlram ah zone pathum in a then i, zone 1, 2 & 3 ti in then an si. A thangcho lo bik hmun pawl kha Zone A a ti i Chin ram hi cu “A” ahcun aa tel dih. Kachin ram khi Zone A le B ah khua ram hoih in an telh hna. Zone 1 hi kum 7 chung ngunkhuai luatternak (income tax exemptions) an pek hna i Zone 2 hi kum 5, zone 3 hi kum 3 ti in an pek hna.\nChin cozah zong nih ramleng kampani pawl a sawm ve hna nain kan Chin ram ah cun electric mei, ti le sehzung tuahnak ding le raw materials pawl a chuah lo le infrastructure a that lo ruang ah atu tiang ah Norway ram i kampani pakhat lawng a lut rih i ti in mei tha peknak hydroelectric power plant a sak lai. Norway Power Company timi a si i nuai $50 tangka hrambunh ding in a rak lut. Sihmanhsehlaw, Kawlram cozah nih mei tha a chuahmi kha ram pumpi i national grid chung ah lutter a siangh hna lo.\nPrivate kampani pakhat hmanh national grid chung ah meitha pek ding in a hrawmh duh hna lo. Kawlram pumpi nih meitha 2,952 megawatts (MW) hi a hman. Cu chung ah Yangon lawng nih megawatts 1,105 a hman i Mandalay nih 472 megawatts a hman, Nay Pyi Taw nih megawatts 120, cun a tangmi 1,254 hi pyine le ramthen pawl ah phawt an si. Chinram nih 7 MW in a tam bik 24 megawatts tiang lawng a ngah.\nHi Norway company nih Chinram i national grid chung ah mei a pek khawh lawng ah a hlawh a tling lai. National grid i mei a thlah khawh lo ahcun Electric hri zaam, tung bunh in power station and sub power station tiang amah te in a tuah dih ding a si ahcun a sung lai. Chinram cu khuate pakhat le pakaht a hla i mi an tlawm, hmanmi mei (consumption power) an tlawm lai cun India le Bangladesh ah zuar khawh ding in a chuah kho lo. A chuah khawhmi 30 MW hi cu Chinram ca lawng hmanh ah a za rih lo.peh than ding. By Sui Hingz


Zumhnak vs Thinphannak - A VEL IN KHAMH KAN SI\nZUMHNAK Vs THINPHANNAK\nFilipi 4:6, “Zeithil kong hmanh ah lungrethei in um hlah u. Thla nan camnak ah Bawipa cu nan herhmi kha hal u law nan hal tikah lunglawm tein hal zungzal u.”\nNa thin a phang bal maw? Thinphang ka hmang lo a timi na si zongah, tlawm tetal na thin a phang bal maw tiah ruat than ve. Matthai 19:25-26 nih Pathian caah zeizong te a si khawhnak kong a kan hmuhsak i thinphan ding kan ngeih lo zia a fianh. Na thinphang hlah, asinain THLACAM tiah Filipi chungah a kan ti.\n“Phan lo dingmi thil phunhnih a um,” tiah Adrian nih ati. Zeitehmanh kan tuah khawh lo dingmi thil kong le tlawmpal te tal kan tuah khawh dingmi thil kong hna an si. Tuah khawh lo cu tuah khawh lo a si caah phan len ding a um lo i tuah khawhmi cu tuah khawh mi asi caah phang lo in tuah ding tu an si. Thinphannak kongah kan chim khawhmi bia thabik cu, THIN PHAN CU SAN A TLAI LO ti lawnglawng asi i bia thatlo bik kan chim khawhmi cu, THINPHAN CU PATHIAN BOCHAN LO asi tihi an si.\nKan nunnak ah Zumhnak le Thinphannak hi ral an i do peng. Thinphannak hi Zumhnak he an I ralchanh. Hebru 11:6 nih, “Zumhnak lo in Pathian lungton/lawmhter khawh asi lo; Zeicahtiah Pathian a fuhmi poahpoah nihcun, Pathian cu a um i amah a kawlmi cu laksawng a pek hna, tikha an zumh awk a herh,” ati.\nNa nunnak can tawite hi thinphannak in hmang loin, Bawipa dawtnak, a khamhnak le a vel ruangah lawmhnak in na hman thiam ahcun mi thluachuak na si. Thinphan lo hi vawlei harnak luat ruangah siloin, Harnak phunphun lakah Khrih chung i hnangamnak hmuh tu kha asi. Mi zei ca hmanhah Khrih hnangamnak hi a za ko. Bawipa nih vawlei tei nun in pe hram seh.\nNa thin a phang tawn maw? Zeiruangah?\nBible na rel tikah zumtu nih thinphan hi kan herh ko tiah na ruat maw, kan herh lo na ti dah?\nThinphan hi Bible mitin cuanh tikah zeidah a si tiah na fian?\nKan thin a phan tikah, kan herhmi poah a kan petu Pathian hi aa lawm hnga tiah na ruat maw?\nBethel Baptist Church of Texas


Uar Um Kho Tuk E : Bawipa Karen Miphun Hi Zalennak Kan Pe Ko Timi Hla In Bawipa A Thangthat (+Video) – Buanchukcho\nJune 6, 2021 admin RAMLENG THAWNG 0\nKaren Ralkap pa hi uar a um kho taktak e, zeitluk in Pathian an i bochan i Pathian an duh timi hi fiang tein hmuh khawh a si. Bawipa zaangfahnak tein Karen Miphun hi Zalennak kan pe ko timi hla a sak mi hmang hin thazaang lak khawh cio van i zuam hna usih.\nA tanglei ah a hlasak mi video kan van chiah ngeih cio khawh van i zuam hna usih.\nthawngpang dang relchap : Sayamah Nute Pakhat Ruang Mah Thil A Cang Mi Hi Cu Aw A Fak Tuk E\nTuchun June 5, zinglei nazi 3am hrawngah Ralkap pawl nih Ayeyarwady ramthen Kyonpyaw myone Hlay Swae khua cu ruru hranghrang i va luh hnawh an timh hna i an khuachung mipi nih duh loin an rak kham tik hna ah biatak te in an buai i ralhrang ralkap lei nih an khuachung hngakchia le nu pawl i tel in minung 17 bak an thah hna tiah thawng kan theih.\nHmanthlak chung i a nak mi i an khuh mi pawl hna khi mithi ruak lawng te an si. Hlay Swae Khua ahcun ralkap nih sianginn an phuanh cang nain, a ho hmanh sianginn kai mi minung an um lo caah an khua i ca chim tu sayamah nu cu a lung awi loh i ralkap pawl sinah Hlay Swae khua ah ralthuam ai tleih mi an um tiah a va report hna.\nCuti cun June 5 ,zinglei nazi 3am hrawngah ralkap pawl cu Hlay Swae khua ah cun an va luh hnawh hna i inn kip ah meithal an check hna hnu ah an khuachung mipi pawl vialte cu duh chung in an hrem hna i an vuak chih len hna. Cuthil a phanh tik ah mipi vialte cu an i sum kho ve loh i an neih chun ralthuam an hmang ve i an i doh hna.\ncuti cun ralkap pawl cu an thuat chih ve hna. Ralkap pawl nih cun an i ken mi ralthuam lian mi le puitling pawl cun mipi cu an kah chih thluahmah hna. An ralthuam ken mi ai thlau tuk ruang ah khuami a cheu khat cu ramlak ah an zam hna. Cuhnu cun ralkap lei nih an va fuh than hna i ramtang i a um mi hngakchia he nu pawl he minung 17 an va thah hna.Hlay Swae khua ahcun mipi humhimtu PDF an um loh i ralkap cawlcangh ning an duh lo ruang ah an si khawh chung in an rak doh ve mi hna tu khi a rak si.\nTu i an dirhmun ah hin khua mipi pawl vialte cu an khuachung ah um ngam loin ramtang ah an zam dih i ralhrang pawl cu an khuachung ah um hmun khuar in can an hmang ti a si. Mithi 17 pawl zong a ho hmanh nih an ruak an la ngam rih hna loh i cupin ah minung pa 9 hliamhma faktuk a tuar mi pawl zong tuamhlawm kho lo in ram lak ah an um ko.\nKan In Siang Hrim Hna Lo E : Salai Phun Sang Zathang, Salai Tial Chawn le Salai Lai Kulh Thang ruakthlahnak (+Hmanthlak)


Lai Music Center | You can enjoy all the amazing lai Gospel music on this site. God bless you all!\nAhohmanh mah ca lawngah kan nung lo, ahohmanh mah ca lawngah kan thi lo; kan nun ahcun Bawipa caah kan nung i kan thih ahcun Bawipa caah kan thi. Cucaah kan nun ah siseh, kan thih ah siseh, Bawipa ta kan si.\nHi Lei Ram Mi Kan Si Lo\nNgakchia Thanchonak Caah Santlaimi Video Clips\nFa le Caah Laica Cawnnak\nKan fale nih kan lai ca le holh tha tein an thiam khawhnak hnga nu le pa nih teirial ngai in caan pek le cawnpiak a herh ngaingai. Mah video hi kan lei ca le holh cawnnak ah a tuahmi video a si caah nu le pa cio nih nan fale cio kha mah video hmangin laica nan rak cawn ter cio nakhnga kan in sawm hna.\nMiphun a dirkamhtu thil lakah a biapi ngaimi cu ca le holh hi an si. Mah ca le holh hmanh kan thiam ti lo hnu ahcun miphun tlau kan si ko cang hnga. Zeitluk mifim i kan i ruah hmanh ah kan fale hmanh kan laica le laiholh kan thiam ter ti hna lo ahcun mah sining kha tha tein i hngalh i a herhning remh cu mifim mi rian a si.\nFa le Caah ABC Cawnnak\nKan fale hna nih a hlan kan tein ABC an thiamnak ding ah bawmtu tha ngai a si. Santlailo cartoon video dangdang zoh ter nak cun mah bantuk thiamnak chaptu video pawl hi zoh ter i zuam hna usih tiah kan sawm hna. Laimi tampi hi Pathian zaangfahnak thawngin vawlei cung ram tha ah an fimthiamnak cawng kho ve ding le i ngeih ve ding in Pathian a kan thlah ko nain nu le pa daithlannak ruangah kan fa le cheukhat cu sianginn hmanh tha tein kai duh ti lo in warehouse le farm ah nilin lak ah pawcawmnak caah rian an tuan hna. Mah vialte hi nu le pa nih a herhning in lam hmuhsaknak a um lo caah a si. Cucaah ramdang ah fa le caah kan ra tiah nu le pa nih kan ti tawnmi hi hmur le kaa lawng siloin tuarserhnak in chim cang hna usih law a herhning in kan fa le hi fimthiamnak lei ah thazaang pek i zuam cang hna usih. Sianginn tha deuh zong ah chiah i kan thinlung i chia hna usih law hmailei i kan fale nih ramdang mi hna zong tei kho tu dirhmun ah an dir ve khawh nakhnga Pathian bochan in le zaanghlei cawinak he hmailei ah kal cang hna usih tiah duhpiaknak he kan in sawm hna.\nFa le Caah Pathian Hla Dawh\nBia le hla ti a si bantuk hla nih taksa le thlarau thanchonak ah a lamkip in a kan bawmh ve. A bik in fa le hna thinlung ahhin hla nih cun hmunhma tampi a lak khawh caah ka fa le thlarau thannak ding ah bawmtu tha ngaimi hla an si. Hla hmang in a nungmi Pathian bia hi tampi in kan thinlung ah kan luhter khawh ahcun hmailei ah nunzia dawh in an thang lai i Bawipa mithmai a hngal ter tu le nu le pa lunglawmh ter tu an si lai. Cucaah Pathian hla hi tampi in ngaih ter le an thinlung i caam ter hi i zuam cio hna usih. Minung lei cawnpiak thiamnak nih fa le nun a thleng kho taktak lo. Fa le nun a thleng kho taktak tu cu Pathian bia lawng a si. Cucaah kan fa le hi Biatak chung ah hla hmangin thanter hna usih.\nFa le Caah Bible Tuanbia\nKan Bible nih Pathian a tihmi hna nih thluachuahnak an hmuhnak siseh, Pathian zei a rello mi hna nih chiatserhnak chung i an luhnak siseh fiang tein a kan cawnpiak. Bible tuanbia hi kan fa le caah lam hmuhsaktu tha ngaingai a si. Cucaah nu le pa nih kan Bible chung i Pathian a tihzahmi hna tuanbia thatha chimnak in siseh, video zohter nakin siseh kan fa le thinlung ah luhter le caam ter hi hmailei Bawipa duhning in an than khawh nak hnga a biapi ngaimi thil a si. Cucaah santlailo video dang zohter nak cun mah bantuk nun cawmtu Bible tuanbia hi zoh ter hna usih law thlarau lei ah kan fa le hi than ter hna usih.\nFa le Caah Gospel Action Songs\nZumtu hna nih kan rian cu nifa kan nunnak i Pathian thangthat hi a si bantuk in kan fa le hna nih an kut le an ke in Pathian an thangthat khawh nak hnga tuahmi video a si. Kan fa le kha cawn ter cio hna usih law nitin an nunnak i Bawipa he an i pehtlaihnak ah bawmtu a si hrimhrim tiah zumhnak kan ngei. Bawipa nih thluahcuahnak in pe ko hna seh.\nLungsau tein caan sau pi nan kan hngah caah kan i lawm. Hla thar zong tampi kan khumh chap mi a um. Pathian hla hi zumtu hna kan caah thlarau thazaang kan laknak ah bawmtu tha ngai a si caah caan na ngeih caan paoh ahcun rak kan leeng lengmang ko u tiah kan in sawm hna. Bawipa nih thlarau thazaang nan laknak ah thluachuahnak kan pek piak ko seh.\nLai Music Center by LaMP4 Design


Trump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. – Hakha Cherry\nTrump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai.\nNH Ling timi hi a thiam ngai ka ti. Trump ttanhtu pawl a tining hna hi a tawite ttung a fiang tuk ttung. A chim bang in Chinmi (Laimi) tamdeuh cu Trump khi hruhttanh le molhttanh in an ttanh.\nTrump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. Silole ca an ttial tik le comment an pek tik zongah ralring te le fimkhur tein an ttial lai. Asinan a tamdeuh cathiam lo, fim lem lo, carel bal lo, Khrihfa tha le a fel zong a si lomi, le a piangthar lo deuh pawl cu Biden a ttanhtu kan cungah nan thinhar lai, nan kan huat lai, holh ttha lo le holh dawh lo nan hmang lai, hehtiah nan kan volhpamh lai.\nAtak te cun Biden a ttanhtu pawl thluachuah nan kan pek a si ko/thluachuah nan kan hampiak bantuk a si ko. Mahti bia ttha lo le thinhar in biachiakha nan chim ruangah nan Khrihfa nun le ziaza a rawk dih i thluachuah hmuh lonak le hmailei nan lamthluan ah lamtluang lonak lawng a miak nan hmuhmi a si ko lai. Mahtluk in nan kan ti nan kan nih cu kan in hua hna lo. Kan in dawt thotho ko hna. Miphun khat cu pei kan si cu kan ti. Nan chungah thlarau ttha lo a lut zong kan hngalh ko i mah ruangah fawh thla zong kan in campiak hnanak a si cu.\nMolhttanh le hruhttanh in Trump a ttanhtu tamdeuh pawl khi zoh hna hmanh uh law, a piangthar lomi, a fel lomi, Khrihfa ttha a si lomi, carel bal lo, a fim lem lo, fa le cawnpiak zong a thiam lomi, Bible a rel bal lomi, thla zong a cam bal set lomi, pumhkhawmh zong a fel lomi, thawhhlawm thawh zong a hmang lem lomi, misifak bawmh zong a hmang lem lomi, cawnnak zong a nei lomi deuh pawl an si ko lai. Khrihfa biaknak le cawnpiaknak cu hruhttanh le molhttanh lawng in an ttanh ko lai.\nRamdang ummi Trump ttanhtu tamdeuh pawl khi Laitlang an khua cio ah va tlung hna seh law an khua khuabawi ttuanding hmanh ah thim duh lo dingmi lawngte an si lai. Aruang cu Laica hmanh ttha tein ttial thiam lo pawl, Kawlca zong a rel le a holh a thiam lomi pawl lawngte an si caah Laitlang khuate khuabawi ca hmanh ah thim duh lo ding lawngte an si. Mah bantuk minung pawl nih khin teh Pathian duhmi tuah le biakdan teh an thiam hnga maw ka ti. Keicu ka zum bak hna lo. Pathian duhnak tuah le zulh, biakdan zong an thiam bal lai lo. An i fiang bal lai lo.\nAruang cu an fim lo tuk i an chungah thlarau ttha lo a luh ruangah a si ko lai. Hruhttanh le molhttanh in Trump a ttanhtu, Laimi (Chinmi) a tamdeuh pawl, Vancung khua i nan kai ahcun Isarel miphun million 6 leng a rak thattu hna, Adolf Hitler, ISIS le Musalim ralhrang pawl zong an kai ve ko lai. Biden a ttanhtu pawl nih Trump a ttantu pawl, Lai thluak le Lai ruahnak lawng in a nungmi pawl, kan in dawt ko hna ti kha philh hlah u.Credit-Van Tum\nPresident Trump nih cun minung pakhat nih $2000 cio ngah kho ding in congress a fial hna.\nTrump caah Abiapi Bik Georgia


GENESIS 6 HCL - Cu tikah cun vawlei cung khuazakip ah - Bible Search\nMinung Òhat Lonak\n1Cu tikah cun vawlei cung khuazakip ah minung tampi an um cang i fanu kha an hrin hna. 2Cu fanu hna an i dawh cu pathian fapa hna nih khan an hmuh hna i cucaah an duhmi kha an i thim hna i an òhit hna. 3Cun Bawipa nih aa thawh i, “Minung hi zungzal in nun cu ka sianh hna lai lo, zeicahtiah titsa an si. Atu thawk in kum za le kum kul nak tam an nung ti lai lo,” a ti. 4Cu caan le cu hnu zongah cun, vawlei cungah hin Nefilim mingan pipi kha an rak um i annih cu minung fanu hna le pathian fapa hna tefa kha an si. Annih cu hlanliomi mi ralòha le mi minthang kha an si.\n5Bawipa nih minung cu khuazakip ah an òhat lo tuk hringhran le an lungchung cu ruahnak òhalo lawnglawng a khah kha a hmuh tikah, 6minung a rak ser hna i vawlei cung i a rak umter hna kha a ngaih a chia. Aa ngaichih i, 7“Ka sermi minung vialte hna hi vawleicung in ka hloh dih hna lai. Saram vialte le va vialte he ka hloh dih hna lai, ka rak ser hna hi kaa ngaichih,” a ti. 8Asinain Noah nih cun Bawipa kha a lung a ton.\n9-10Noah tefa hna cu hihi an si: fapa pathum a ngeih hna, Shem, Ham le Jafeth an si. Noah cu miòha a si i amah lawnglawng kha cu caan ah cun Pathian lung a tongmi a si; Pathian he i hawikomh in a nungmi a si. 11Sihmanhsehlaw midang vialte cu Pathian mithmuh ah miòhalo an si dih i an òhat lonak cu khuazakip ah a karh. 12Pathian nih vawlei cu a zoh tikah a òha hrimhrim lo ti kha a hmuh, zeicahtiah minung kha an dihlak in sual in an nung.\n13Cun Pathian nih Noah cu a thawh i, “Minung hi an dihlak in hrawh awkah ka ruah cang. An dihlak in ka hrawh hna lai, zeicahtiah vawlei hi sualnak an tuahmi in a khat. 14Cucaah cun lawng pakhat in i ser, thing òha kha hmang hna law a chungah a khaan ser hna, cun lawng cu a chunglei he a lenglei he kahtazasi thuh dih. 15A tung pe za li le sawm nga, a vang pe sawm sarih le pe nga, a san pe sawm li le pe nga in na sak lai. 16Lawng cu a cungkhuh na ser lai i a cungkhuh le a vampang karah lehhmah hleiriat na awnter lai. Dot thum in na sak lai i a kam ah innka na ser lai. 17A nungmi thil vialte hrawhnak ding caah vawlei cungah buanchukcho ka tlunter lai. Vawlei cung i a ummi thil vialte an thi dih lai, 18sihmanhsehlaw nangmah he cun biakamnak tu ka ser lai. Lawng chungah cun na nupi le na fapa hna le an nupile hna kha na luhpi hna lai i 19saram chungin a nu le a pa cio nung tein chiah dingah na luhpi ve hna lai. 20Nung tein chiah dingah va phun dihlak chungin pahnih cio, saram phun chungin, a hme he a ngan he, pahnih cio, lawng chungah cun luhpi an si lai. 21Cun nanmah ca le anmah caah rawl phun zakip na lak hna lai i na khon hna lai,” a ti. 22Cun Noah nih khan, Pathian nih a fialmi vialte cu a tuah dih.


KIA Le PDF Nih Ralhrang Sa Khan An Lak Leng Ah Ralhrang Ceilak An Thah Nak Le Khualtlawng Mi Motor Ralhrang Nih An Kah – Thechinlandtoday\nKIA Le PDF Nih Ralhrang Sa Khan An Lak Leng Ah Ralhrang Ceilak An Thah Nak Le Khualtlawng Mi Motor Ralhrang Nih An Kah\nadmin December 24, 2021 Leave a Comment on KIA Le PDF Nih Ralhrang Sa Khan An Lak Leng Ah Ralhrang Ceilak An Thah Nak Le Khualtlawng Mi Motor Ralhrang Nih An Kah\nKachin ramkulh Moengyin pengkomh Sa-hmaw Kayinmyian (ဆားမှော် ကရင်မြိုင်) khua ah hmunhma a khuarmi ralrhang khah-mah-yiah (383) le khah-mah-yiah (384) cu KIA le PDF nih Dec 24, tuzing zinglei ah an doh i an lak khawh tiah theih a si.\nKIO in Information Department nawlngeitu Bohmugyi Naw Bo nih “Ralhrang sakhan pahnih cu kan lak i mei in kan khangh” tiah a chim.\nRalhrang sakhan a doh i a latu hna cu KIA Brigade 9 tang i battalion 44 le Kachin ramkulh PDF hna an si. Kahdohnak a dih hnu zinglei suimilam 5 hrawngah ah ralhrang Helicopter pakhat nih voi 5 a lak hna i ralhrang lei a thimi an tam ruangah a si lai, tiah khuami pakhat nih a chim. Ref: Kachinwaves\nRelchap:Taninntarri Ramthen, Myinth-Tharwai lam cungah khualtlawng citmi motor cu nihin zing suimilam 4:00 ah Ralhrang nih an kah hna. Motor maung tu pakhat a thi i khualtlawng aa citmi pathum hliamhma an pu tiin khuami pakhat nih a chim.\n“Khualtlawng phurtu motor hmai ah pakhat khat a puak i mah hnu ah Ralhrang nih meithal in voi 10 thluk motor cu an kah. An kah mi motor hna cu Yadana Toe, Mandalar Min le thilphawr motor an si. Thilphawr motor maungtu cu an kah nak ah a thi colh. Mandalar Min motor maungtu zong an khen ve, a hliamhma a fak ngai. Yadanar Toe khua mi pahnih an khen ve hna” tiin khuami pakhat nih a chim. “Ralhrang nih an kah hna nain PDF kahmi phun a lo ding in an i tim. PDF lei nih cun khualtlawng cit mi motor cu zeitik hmanh ah kan kap bello tiah an chim ve.\nPDF Nih Phuung Ning Lo In Thil Phor Mi An Tleih Hna →\n← Ralhran Lei An Thah Hna Deuh Poh Ah Mah Pum I Run Ven Nak Hriam Ngei Lo Mipi Kan Tuar Deuh Deuh Ko Rua E


Thantlang Khua Ciam Ko Hmanhse Bawipa Ahcun Ka Lawm Thiamthiam Ko Lai – Onlinenungak\nThantlang Khua Ciam Ko Hmanhse Bawipa Ahcun Ka Lawm Thiamthiam Ko Lai\nBy admin on October 30, 2021\nBAWIPA nih a kan pek i BAWIPA nih a lak țhan. BAWIPA nih let tampi Thluachuah he a kan pek țhan lai. Biakinn kan sung, Biakinn ngeitu BAWIPA kan sung lo. Inn kan sung, inn hmun cu kan sung lo. Kan chawva ngeih chiah kan sung, kanmah kan nun kan sung lo. BAWIPA ahcun ka lawm thiamthiam ko lai.\nAbiapi cemmi pathum, BAWIPA, kan nunnak le kan inn hmun kan ngei ko rih. Hi pathum hmang hin, Thantlang khua cu dawh deuh le rem deuh le lam zong kau deuhin sak le remh a si țhan te lai. Kan ngaihchiatnak cu ngan ko hmanhse, BAWIPA nih a kan timhpiakmi a ngan deuh. BAWIPA cu ka lawmh thiamthiam ko lai.\nBAWIPA nih Thantlang khuami vialte le Miphun dawtu vialte hna intuarthiamnak le lungțhawnnak in pe ko hna seh. Thantlang khua nih aman nan peekmi vialte hi, kan Ram le kan Miphun caah Thluachuahnak ah, BAWIPA nih a canter lai i, vantawng in, an sualnak ruangah khulrang in an rawk ko lai. Cucu khuadang tampi himnak a si ko lai.\nThantlang khuami vialte le Miphun dawtu vialte hna, “kan inn cu zat a kang cang e, Thantlang khua a ciam dih cang e,” tiin thinhung ngaihchia in um hram hlah u. Satan hi caanțha pe hlah usih. Kan Ram kan Miphun caah aman kan pek ti tuin i uang deuh hna usih.\nBAWIPA cu ka zumh! Hi bantuk ruang ahhin dah kaw, PATHIAN bawmhnak Khuaruahhar cu kan hmuh tuannak a si lai cu! Faro le a ralkapbu hna rili sen ah an thih dihnak hnga, Faro lung a țhawntertu kha BAWIPA a si. BAWIPA nih a onh hna lo ahcun, thil țhalo hi an tuah kho lai lo. Kan Ram le kan Miphun kan luat khawhnak hnga, Thantlang khua nih aman nan pekmi hi a Ropui tuk! Tuh caan te i nan tuhmi hi, BAWIPA nih Thluachuah an pek hrimhrim hna lai i, khuadang tampi luatnak ah a cang fawn lai.\nThantlang khua nih kan Ram le Miphun caah aman tamcem nan pekmi hi ka uang tuk ko. Ahohmanh mawh chiat ding an um lo. Thantlang khua remh țhannak caah a sing 5 ka thawh. BAWIPA ahcun ka lawm thiamthiam ko lai, BAWIPA cu ka lawmh thiamthiam ko lai.\nAN LONH KHAWH LO MI RAMRI CHIAHPIAK AN SI KO! Job 14:5, NANGMAH nih a lonh khawh lomi ramri kha na serpiak. BAWIPA kan PATHIAN nihhin a sermi thil hna hi, ri, ramri, hi vial hi na tuah khawh, hi vial hi na phan kho, hi vial hi na nawl ngeihnak a si lai, ti bantuk in ramri a chiahpiak tawn hna. Rili zong an lonh khawh lomi ramri kha a ser piak hna (Job 38:9-10; Salm 104:6-9). Khuachia hna zong an nawlngeihnak ramri a chiah piak hna i an lonh ahcun, vawlei tang muilak ah Khin cikcin in an hren hna (Jude 6).\nPATHIAN nih a bawmhmi a dohtu hna, mithalo hna zong hi ramri an ngei i an lonh khawh lomi ramri PATHIAN nih a chiahpiak tawn hna. An donghnak ramri an phak hlan cu an duhduh in an sual kho ko. Sihmanhselaw an donghnak ramri an phak tikcun, chikhat ah an rawk i an lo tawn ko. An fimthiamnak, an rak tamnak le an rak țhawnnak te hna nihkhan a khamh kho hna lo.\nFaro lung a țhawnter tu cu BAWIPA a si i, a lonh khawh lomi ramri a serpiaktu zong BAWIPA thiamthiam si. Faro ramri cu rili sen kha a si i a ramri rili sen a phak hlan kha cu rawhnak le sunghnak tong cuahmah ko hmanhse, a lung a țhawng; sal i a chiahmi hna Israel mi hna cungah țhatlonak tuah kha aa tim thiamthiam peng ko. Sihmanhselaw, BAWIPA nih ramri a chiahpiakmi rilisen a phak tikcun, minthang Faro le a Ralkapbu hna cu chikhat ah an lo ko.\nMițhalo, Absolom nih David bawi țhutdan cu a cuh caah David le a mi hna cu an rak zaam. PATHIAN nih ramri a chiahpiakmi a phak hlan cu Absalom cu a lam a tluang ko. Sihmanhselaw a a donghnak ramri a phak cun, zohchia ngaiin thingkar ah a lu a tenh i cuka ahcun an thah! Ruahnak a cheutu mifim Ahithophel zong hri in a awk that. Kan Bible ah hri in aa awk thatmi pahnih a țial i Ahithophel le Juda Iskariot an si. An pahnih tein, PATHIAN chiti thuhmi an thihnak hnga khuakhaangtu veve an si.\nPATHIAN umnak Samaria khua cu Siria siangpahrang Benhadad nih a dum i Samaria khuachung ah Mangțaam faakpi in a rak um. Misual Benhadad nih a donghnak ramri a phak hlan cu, Samaria khua cung ah fahnak harnak a tlun ter khawh ngaingai ko. Sihmanhselaw, a donghnak ramri, “Thaizing,” a hung phak cun, BAWIPA nih asal Elisha ka in a chim bantukin Siria ralkapbu cu an lo dih i Samaria khuachung ah ei cawk lo rawl an ngei țhan.\nJuda siangpahrang Hezekiah le a umnak Jerusalem cu Assiria siangpahrang Sennakherib nih a hun hnawh i tluang a hun khawnhnawh len ko. “Aho PATHIAN nih ka kut chunghin an khamh kho hna lai maw,” a ti. Profet Isaiah le siangpahrang Hezekiah nih thla an cam. BAWIPA nih an thlacamnak cu a ngaih i, Sennakherib cu ramri a hun serpiak. Assiria siangpahrang Sennakherib a ramri cu BAWIPA vancungmi kha a si. BAWIPA vancungmi nih 185,000 a va thah hna. Nineveh ah a tlung i a pathian a biak lioah a mah a fa pa le bak nih an thah ko.\nNihin, kannih kan ram zong hi a cunglei i ka rak langhter cang bantuk khin, BAWIPA PATHIAN nih an donghnak ramri a chiahpiak ko hna ti hi zumtu unau hna, nan sinah chim ka duh hringhran ko. An donghnak ramri an phak hlan chungte hi cu an țhalo in an sual kho ko rih lai.\nSihmanhselaw, BAWIPA nih Izipt siangpahrang Faro bantukin an donghnak ramri a chiahpiak ko hna; i, an ramri cu an phan zau ko lai. Cu ramri an phak tik ahcun, kum 60/70 an rak i renh cangmi an hriamnam le an țhawnnak hna nih sullam a ngei kho hrimhrim lai lo. An nih an ramri cu, Chin Miphun kan PATHIAN, BAWIPA kan PATHIAN hi a si. Hngak ko u, zoh ko u, BAWIPA cu a tlai bal lo.\nBAWIPA Țhawnnak nih, mipi vialte cungah thla zar selaw, Khuaruahhar a Vel le a Dawtnak nih hnangam Daihnak in pe ko hna seh. KHRIH Lamkaltu, Tluang Lian (Martar).\nChin Miphun Nih Kan I Bochan Bakmi Nih Mah Tihin A Langhter Ko Cang Hih, A Poi Ngaingai Ko Mah Bantuk Thawngtheih Cu Ram Buai Lio Ah Lai Mino Cheukhat Zeitin Khua Kan Sa Lai Ee\nLaipa Kutzung Nih CNF Kan Pa Le Pawl Cu A Phomh Bak Cang Ko Hna, Ai Sum Kho Ve Bak Ti Lo Si Hi\nCongratulations! Laimi Nih Kan I Bochan Tukmi Rev. Dr. Thawng Tha Thang Te Chung Lawmhpi Cio Hna Usih\nCDF-Hakha Pasaltha Hna Nih SAC Ralhrang An Kah Lio Hna (Video) A Chuak, An Raltha Taktak Si! Kanmah Pumpak In Zei Kan Tuah Khawh Lo Hmanh Ah Holh Tam Tuk Hna Hlah U Sih\nKan Chin Ralkap (CNDF) Pasaltha Hna Nih Mipi Nih Kan Zulhphung Ralrinnak Cathanh An Van Chuah Taktak Cang Hih


NLD Nih Ai Uan Thlar Mi U Win Htay Cu A Lo Ko Cang Hi Teh – Thechinlandtoday\nNLD Nih Ai Uan Thlar Mi U Win Htay Cu A Lo Ko Cang Hi Teh\nadmin July 16, 2021 Leave a Comment on NLD Nih Ai Uan Thlar Mi U Win Htay Cu A Lo Ko Cang Hi Teh\nNLD Patron U Win Htay Criminal Section 124 (A)In Tazacuai A Si NLD patron U Win Htay cu criminal section 124(A) in ram hmaichiat tertu ti’n biaceih dingin nihin July 16 ah biachahnak an tuah.\nU Win Htay hi 2021 February 1 ah NLD nih a chuah mi “mipi sin nawlnak” ca he pehtlaih in tuahmi press conference ah mipi nih cozah cu upat lo, zah lo le huat dingin na forh hna tiin ralhrangbu Ok Ta Ya DAC chairman U Aye Lu nih taza a cuai mi a si.\nA hmasa bik biaceihnak hi July 30 ah ceih ding a si lai.Covid-19 ruangah Daw Aung San Suu hna zong July 20 le 22 in July 26 le 27 ah thial a si tiah Frontier Myanmar nih a chim.Credit;(TCP)\nRelchap;Ralkap bawi le Suu Kyi an i tong timi ca hi ka zum kho lo, ava si sual hmanh ah Suu Kyi sawm mi si lai lo, hramhram in an luh hnawh i an ton mi asi lai.Suu Kyi cung ah mipi lei zumhnak zorseh ti aduh mi ralkap lei thluak asi lai kazumh.\nTaza cuai pah, lih sen an hei puh bu ah Suu Kyi nih hi bantuk ton cu afih tuk lai kazumh.Ralkap zia cu, ramdang lei thih pheihnak le dantatnak ding lam a um poh ahcun, thongtla mi chuah, mipi hei ton thulh, daihnak kan ser hei ti thulh a hmang mi an si.Cucaah Su Kyi le ralkap hi tinh ciam mam in an i tong lai lo, hramhram in maw tlaih hrem phun in maw an ton mi asi deuh lai.Tinh ciam mam tein an i ton bak ahcun kan pi Suu cu ka doh bak ko lai.\nCredit;Lai Ram Laipa\nRelchap;Covid-19 Zawtnak Hmuhmi Nikhat Hnu Nikhat An Karhchin ,Ngandamnak Lei Vuanci Nih An Chuahmi Ah June Thlachung Zawtnak Hmuhmi Cu 12% A Si Nain July Thlachung Ah 28.5% Tiang A Phan Yangon le Mandalay ah ni fatin nunnak a liam mi hi za reng lo tiang a phan, (Covid-19) chawnhnak a karhtuk, tamdeuh checkhlatnak a um kho lo na in zawtnak hmuhmi an tam chin lengmang.\nRam huap ning in zeitluk in dah Covid zawtnak a karh hi theih khawh a si lo nain , ralhrang kuttang ngandamnak lei vuanci zung nih ca an chuah ning ah zawtnak hmuh mi hi nifatin check mi hna cheu thum cheu khat an si .Nizan July 14 , nikhat chung lawng ah minung 21352 check an si, zawtnak hmuh mi hi 7083 an si. Nunnak a liam mi hi 145 an si tiah ngandamnak lei vuanci zung nih cathanh an chuah.Ngandamnak lei vuanci zung cathanh chuah mi ning ah, zawtnak hmuhmi hi June thla chung ah 12% lawng a si na in, July thluachung( July 1-14) tiang ah 28.5% tiang an karh.\nSizung le sikhan ah an khat dih hna, Covid zawtnak checkhlatnak chap a si hlei lo tiah July 12 ah tuah mi thawngfian ternak ah ralhrang lei biachimnak nawlngeitu pakhat nih a chim.Ngandamnak lei vuanci nih an thanh ning ah Naypyidaw le Yangon ah checkhlat nak tlawmdeuh lawng a um i, ramkulh le ramthen sizung le ngandamnak lei hruainak inRapid Test kit in tamdeuh cu an check hna.\nKawlram chungah zawtnak chawnhfawi deuh le a rangdeuh mi Covid-19 zawtnak si mi Alpha le Delta phun hmuh a si tiah ngandamnak lei vuanci zung nih June-15 ah an thanh. Cu hnu ah zawtnak an hmuh mi karhchin dirhmun a phan.Covid zawtnak a karhtuk caah ralhrang kuttang ngandamnak lei vuanci zung nih langhter ning ah nifatin nunnak a liam mi hi nikhat ah minung 100 hrawng an si tiah an langhter na in, a tak ah nunnak a liam mi hi an langhter mi nak in an tam deuh.\nTuzan Hakha Khuapi Chungah I Kah Doh Nak Bantuk Thawngpang Athang →\n← Ralhrang Hriamnam Hmang Loin Pulrai Tu Mipi Sin Ah A Karh Khawh Nak Dingah An Tawlrel Cuahmah


Zaangfak tuk simi hngakchia (12) lungkua ah aluhpi tu an sya pa (Coach) konglam tawi – DOH PHIT\nZaangfak tuk simi hngakchia (12) lungkua ah aluhpi tu an sya pa (Coach) konglam tawi\nHngakchia (12) lungkua ah aluh pi tu an syapa (Coach) konglam hi rak rel ve hmanh ! Zaangfak tuk asi .\nCoach – Khon Eit\nLungkua chung ah atap mi (13) chung ah an saya simi ” Khon Eit ” cu kawlram miphun nu le pa in Kawlram ah achuak mi si tiin theih asi . Shan miphun simi ( Thai auh ning ” Thai Yang ” ) tiin an auh . Khon Eit cu Thai nuva hna nih an i cawm …. thawngthanh ning ahcun cawmtu nu le pa min in an langh ter .\nMirang ti pilh thiam he an i ton bakin (13) chung ah ,,,, hruaitu Khon Eint cu athazaang arak dih . Chuahni lawmhnak caah an i ken mi changreu cu atlawmbik a ei , hngakchia pawl cu tam deuh in aei ter hna .\nEit nih ahruai thiam nak ruanga h” Mopa Academy ” i (13) cu at tiang an nun khawh mi asi tiin anthangthat .\nKhon Eit cu phungki voi (8) atla bal , atu lungkua chung an i tap zong ah hngakchia cu cawl lo tein anmah Buddish bia in a umter hna .\nHngakchia (120 hna i an nu le pa nih aleng in an hngahhlang tuk hna lio ah … Khon Eit caahcun alengchuah i acung ah atlung dingmi harnak hi zeitindah a tuar khawh lai…. zeitindah mi hmai ka khah lai tihi amuihmai in a lang cang . Hi kong ahhin Khon Eit hi amah rian nganpi angeihnak kong cu online in ….\nDantat awk asi tinak kong …. biafak in ti ding kong pawl zeihmanh nan tuah lai lo tiin media pawl nih ngaihthiam an hal cia hna tiin theih asi . Atubantuk in fak tuk in nan ti ahcun Khon Eit nih lungfahnak , lung dernak le acang lo ding thil acang lainak kong zong an chim tiin hmuh asi .\nKhon Eit cu chungkhat ,nu le pa cu ahmet tein aum ti lomi asi . Amah lawng aummi asi ,,, atubantuk in lungkua ah atap\nhmanh ah arak dongtu chungkhat an um lo .Adang cu nu le pa nih lum,sa tein an rak don hna lai … anih cu nu le pa cu chim lo chungkhat hmanh an um lai lo tiin an chim .\nAsinain amah he aumti peng mi Buddish pathian aum ko tin an hnemh . Phungki voi (8) alut bal mi asi . Lungkua chung an um lio caan zongah hngakchia pawl ei loin an um khawhnak dingah anmah biak mi Buddish bia in aum ter hna .\nao Sujata, All credit goes to Sao Sujata\nNay Chi Oo nih atlangvalpa he caan an hmannak pawl cu vidoe in alangh ter\nVawleicung minthang Taylor Swift le atlangval pa cu nuam tein caan an hmang tti


Lungsaunak | Radio Veritas Asia\nMinung kan nunnak ah hin harsatnak, hneksak nak le tlamtlin lo nak hna hi ton cio mi a si. Hi hneksak nak hna hi kan tei khawh, kan lawnh khawh tikah cun vel le thluachuahnak hna nih a kan don tawn. Izip ram lei a kal mi thilzuar hna sin ah Joseph cu a u le nih an rak zuar. Kum (13) a si hnu, harsatnak le hneksak nak hna a ton dih tik ah Joseph cu Pathian nih thlua a chuah i Izip ram ah nawl ngebik mi a pahnih nak a hung si. Cu cu Joseph nih Pathian cungah a zumh tlak tein le a tuah mi hna cungah felfai nak a ngeih ruangah a si. Kan nih hna zong kan harsat nak hna le hneksak nak kan ton mi hna kan tei tikah cun Bawipa Pathian nih thiltha kan caah a kan chiah piak ko lai.\nHarsat nak le hneksak nak kan ti tik zongah hin kan mah lei in kan hrial hnga ding mi zong an um len ve. Mah zawn lawng ruahnak, lungkhonnak le ruamkai nak tibantuk hna ruangah harsatnak le hneksak nak hna zong an um thiam. Bawipa nih a kan pek mi vel le a thluachuah hna cungah ah kan lungkhon, kan ruam a kai a si ah cun Pathian duh lo mi lam pingah a pial mi kan si ko lai. That lo nak kha that lo nak in lehrulh tibantuk hna hi thil tha lo an si. Pathian vel le thluachuah co a duh mi kan si ah cun a kan timh piak mi hna cungah kan lung a sau a hau. Biana ah, sianginn a kai ka mi ngakchia nih college direct in kai khawh a si bal lo. Duhsah tein thiam cawnnak a dotdot in a kai hmasat a hau.\nPathian nih a Profet hna a rak thlah hna, an rak cohlang duh hna lo. A Fapa dawt a rak thlah tik zongah an rak cohlang duh lo. Hi vialte hna hi lungkhon ruangah le ruamkai ruangah an si. Dawtmi u le nau hna, Bawipa nih a kan pek mi caan tawite chung ah hin kan lung innka lianpi in hung hna u sih law, Bawipa duh mi kha cohlang thiam zungzal hna u sih.


Hna a ngam tuk ee!! Henry Van Thio nih mah bantuk dirhmun sunglawi a co tthan ah cun\nPyithu Hluutaw tu ahhin CNLD nih fakpi in tanlak an itimh. Cucaah, tulio mino nih an uar ngaimi Salai Ceu Bik Thawng cu aa thawh hnik nain, CNLD Chiarman Pu Lal Maung Cung nih amah caah aa ciah diam cang caah a lawng ti lo tiah biathli an chim. NLD le USDP lei in a rak izuam dingmi hi Pu Lal Maung Cung nih a ngamh pah hna caah a si kho. (CNLD offical thawngthanhnak a um rih lo caah aa thleng khomi thil a si rih)\nChin State PM caah hmun 2 a lawngmi ahhin USDP lei in Dr. Hmuh Thang cu a dir tthan lai. Laimi ah pabik in kan ruahmi a si tikah an tei kho te hnga dek maw! Opposition ah a thu thiam ding ahcun, Thantlang caah a fak tuk lai an ti ahcun, tutan cu NLD lei zong ah maw an mit an chiah te. CNLD lei in ahodah an rak dir ve te lai? A dir dingmi pumpak cung zong ahhin mipi nih an mit an chiah te lai. Cucaah pumpak kha biapi ngai an si ve lai. By-Zasang Cinzah\nBe the first to comment on "Hna a ngam tuk ee!! Henry Van Thio nih mah bantuk dirhmun sunglawi a co tthan ah cun"


NLD Dirhtu Founders Asimi Hna Hi Kawl Ralkap Hlun Hmanh Ah An Kut Ah Thisen Aa Nehmi Lawngte – Chuncha News\nNLD Dirhtu Founders Asimi Hna Hi Kawl Ralkap Hlun Hmanh Ah An Kut Ah Thisen Aa Nehmi Lawngte\nNLD dirhtu founders asimi hna; Brigadier General Aung Gyi, General Tin Oo, Colonel Kyi Maung, Brigadier General Aung Shwe, Captain Win Htein (atu mihuaisen NLD U Win Htein) tepawl DSA chuak Kawl ralbawi hlun lawngte an si. Daw Suh zong Kawl tangah a kan luhtertu General Aung San fanu asi thiamthiam.\nKawl le Kawl karlak i thutdenh icuh ruangah rakap in dawimi le phuahmi pawl, a phuahtu le a thawltu hna pawl lehrulhnak ah; 1988 a hun chuak i Democracy aa titermi (tuphaw aih cenghngia) lawngte an si.\nTlangcungmi hna a chanchan in namnehtu, an kut ah thisen aa nehmi lawngte, “Federal cu rampi in chuahnak asi” tiin ralkap le Kawl cheukhat hna thi a ronhtu an si. An party kalning hrim zong siseh, an hrihram in Central Uknak a uar taktakmi, Order a uar taktakmi hna rual nih dirhmi le hruaimi Party nih Tlangcungmi vialte nih kan khelmi Federal cu an kan pe duh hnga maw mu. A cian deuh sual ahcun ka ngaithiam uh; tuanbia dik asi ko. Catialtu: Ram Tin Thei\nBiden le Harris nih zei ko dah an chim?; Harris hi a ka bawmtu dingah kai thimmi kongah kai lunghmuih ngaingai, tiah Biden nih tweeter ah a tial. Harris hi santlailo pate (Biden) caah tihnak ngei lo in hmai a tawntu a si i, kan ram pumpi cozah riantuan vialte lakah a thabikmi ah ai tel mi nu a si, tiin Biden nih a chim.\nHarris hi California attorney general a tuan lio tein khan tleicia ka fapa Beau he naihniamtein rian a tuan bal. Bank ngan pipi an cawlcanghpi hna, riantlai mipi pawl an cawisan hna, serhsatnak kut chungin nunau le hngakchia pawl an kilven hna. Cu lio tein cun Harris hi kai uang ngai cang i, a tu zongah ka campaign ah a ka dirpi lai, ti zong ka theih caah kai uang ngaingai, tiin Biden nih a chim.\nBiden nih American mipi caah a chan chung vialte tan a kan laakpiaktu a si caah, amah lawnglawng nih hin kan American mipi hna hi a pumhkhomh khawh hna lai. President dirhmun ai ngeih ah cun, America hi amah le a standard ning tein khua a sakter khawh lai. Kan party aiawh in president ai cuhmi a si i, a Vice-president tuan te piak dingin a ka thimmi cungah kai lawm hringhran. Cucaah, kan Commander-in-Chief si kho dingin zeibantuk a herhmi thil paoh tuahpiak khawh kai zuam lai, tiin Harris nih a chim.\n“Kan ram hmailei a fon khawh nakhnga, a nunnak thaw (soul) kan remsiam ti hna lai i, rian a tlaimi chungkhar hna caah ral kan tu ti hna lai” timi tlangtar in Wednesday chunhnu ah Wilmington, Delaware ah Biden le Harris cu biachimnak an ngei te lai.\nKa vice-president tuan dingah nunau kai thim te lai, tiin March tein khan Biden nih a chim bal. Cu tikah, African American cung i police pawl an thatlonak kongah rampumpi cuul in duhlonak langhter a si caah, vunnak nunau nai thim ah a thabik ko lai, tiin Biden cu nolh le cip in phone in an chonh.\nKamala Harris hi mizei dah a si?\nHarris hi kum 55 a si i, Democratic lei nih an chuahpi mi nominee a tei khawh lo caah December ah khan president cuhnak a sung bal cang. Cu lio i Biden he debate an tuah lio ah hin thalo in khat le khat an i ti bal. Miphun thleidannak, thenhmalnak chuahpi a duh pengtu senators hlun pawl he pehtlaihnak na tuah peng, tiin Harris nih Biden cu a rak ziah len bal.\nHarris hi Oaklan, California ah a chuahmi a si i, hringtu a nu hi India ah a chuakmi a si i, hringtu a pa hi cu Jamaican ah a chuahmi a si. Howard University a kai. Hi University hi tuanbia chungah minak pawl an kai tamnak bik sianginn a si. Cu sianginn ka kai lio i ka hmuhtonmi thil pawl hi kan nunnak a hram a dirhtu bik an si, tiin a chim bal.\nKa sining ah ka tha a nuam ko. Keicu American mi ka si, tiin tluangtein a chim tawn. Politicans pawl hi an takvun rong asiloah an chuahkehnak ruangah kawm chung ah erh an si awk a si lo. Ka chim duhmi cu, keimah cu keimah ka si ko. Ka sining ah kai lawm ko. Kai lomhnak a ruang theih nan duh men lai. Asinain kei cu ka singin te ah kai lawm ko, tiin 2019 ah khan Washington Post ah a tial bal.\nA caan ah cun, ciammaam tein thil kan thim tikah, thim hnawhchannak pakhatkhat fiangtein a um tawn. Ka vice-president caah cun nunau kai thim te lai, tiin March lio in Biden nih a chim tein khan Harris hi a si te ko lai, tiin ruah a si bik cang ko. Anih hi a kum zong a no, a hir a zaang, cun Jamaican le Indian cawh a si caah miphun kip an tlinnak Democratic Party caah ai rem bak fawn.\nCu lawng hlah, Harris hi national media ah an laar ngaimi a si fawn. 2019 ah khan President tiangin a rak i cuh ve bal. Cun, pakhat dirhmun tha ai ngeih rih mi cu, Biden i tleicia a fapa Beau he zong hawikom tha ngai a sibal. An pahnih ning tein hin attorney general an si. Biden hi chungkhar a sunhsak ngaimi pa a si i, tleicia a fapa le Harris an i hawikomhnak ruangah Harris hi a thimnak chan bik zong a si kho mi a si.\nCampaign cu a thar in a hun tuah than lai i, tuanbia chungah avoikhat nak minak nunau Vice-president dirhmun phan in a cawlcang cang lai. A hlawhtlin a si ah cun, 2024 hrawng tal ah khin cun President cuh than khawhnak lam tha chinchin in ai ngeih te lai, tinak a si. Nihin a dirhmun hi a ra laimi kum ah Democratic Party caah thazaang a si.\nA Record hi zeidah a si?\nAttorney general a tuan a hmasabik kum 2 chungah, Harris cu minthatnak a hmu colh i, Democratic party ah an arfi bantuk a vun si. Cu a minthatnak nih cun 2017 ah California’s junior US senator tuan dingin thim a si. Cu chamber chung thu dingin an thimmi minak nunau lakah amah hi a pahnihnak a si.\nNi kum kum hramthok ah khan, Oakland ah ai pummi minung 20,000 lenglo hmaika ah President cuh dingin biachimnak le cawlcanghnak a tuah. Asinain, healthcare hei ti bantuk key policy kongkau ah a hram in a coih khawh ti lo caah, President thimnak cu a sung.\nCun, debate a tuahnak kongkau zongah thitha in biahal mi a leh khawh lo caah le Biden doh le kalh phunphai lawng a renh caah a sunghnak hi a si fawn.\nCun, amah party kong lawng tamtuk in ai hmaithlaak. California Department of Justice ah special agents a tuanmi hna nih body cameras (takpum ah i temmi camera) i ken hna seh, tiin a chim caah mipi an lung a la kho hna lo.\n“Harris hi cop (palik) a si ko hih” tiin campaign a tuahnak ah tlaang an aupiak cang i, cu tikah libral pakka a si mi Democrats pawl an lungthin laak a timhmi vialte cu an sawksampiak dih ah a cang. A ngaingai ti ah cun, Democrats nih teinak an hmuhnak dingah cun police pawl an thazaang hi a herh ngaingai mi a si ve.\nLehnak teh zei a lawh?\nHarris hi a diklo mi tuanbia tor le cheng chim a hmangmi nu a si. Thil biapi kongah san a tlailo ngamsam. Santlai deuh seh, ti cu duh cio a rak si ko nain, a donghnak ah cun 2% hrawng lawng hmaak a hmu khah. Nan theih cio ko khah. Biden nih Harris ai thim hi cu ka khuaruah lei a har. Tuan i Democratic lei nih ai ngeihmi biapihla debate lio ah khan Biden caah Harris hi mi lurii le tihnung zong a rak si bak. Biden zeiah a rel lo taktak tu a si i, minung zeiah a kan rello tut him cu a um bal theng lo mi thil a si, tiin President Donald Trump nih thawnglatu pawl sinah a chim.\nA tu bantuk i Harris an thim ruangah, Biden hi Democrats pawl lila a kaptu ding kuanfang pawl chiahnak zenthongbawm bantuk ah an canter ko hme cu, tiin Trump campaign a tuantu pawl nih an chim. Harris hi a rian caah ai timlaam cikcek cang. Anih hi kan Constitution a kilvengtu rian ah a lu ai hlinh bakmi a si i, thil ningcang tein um kho seh, ti a duhtu hna caah hmai a suangmi nu a si. Nihin hi kan ram caah ni tha a si. A tu ah kal tho u sihlaw teinak hmu hna u sih, tiin Obama nih a chim.\nNLD Hi Chin Miphun Pawl Kan Party A Si Ve Taktak Ko Maw?\nLai Hlasak Thiam Minthang Bil Sung, Zung Iang Le Hlawn Sung Nih NLD Hla An Sakmi A Chuak Zau Lai.


… Paul le Silas cu thla an cam i Pathian sinah thangthatnak hla an sa… (Lam. 16:25)\nAnnih nih hlasak le thangthat kha an thawk tikah BAWIPA nih Ammon, Moab le Seir Tlang mi, Judah tuk awk i a rami hna kha lamhruang a ahter hna i cucaah an sung dih (2 Chan. 20:21c-22)\nMupi nih thlichia lakah thazaang thar a lak than bangin thazaang thar lak than in a muimi kan lungthin innka cu hung than hna u sihlaw Pathian cu lungthin takte in thangthat than hna u sih. Ngaihchiat caan le harnak ton caan ah Pathian thangthat khawh hi a har taktakmi thil a si. Sihmanhsehlaw cu bantuk caan i Pathian thangthat khawh a biapi khun fawn. Cu bantuk harnak caan i Pathian thangthat khawhnak nih teinak nganpi a chuahter tawn. Cucaah atutan ah harnak caan ah Pathian thangthat cu teinak lam a si timi thawngtha in thazaang lak ti hna u sih tiah kan sawm hna.\nPathian cu a mi hna (Israel) nih an thangthatnak hmun ah a um (But thou art holy, O thou that inhabitest the praises of Israel) tiah Salm 22:3 (KJV) nih a ti. Pathian cu Amah a thangthatmi hna sinah a thawnnak, a thil ti khawhnak le a lianngannak a langhter tawn. Cucu Paul le Silas (Lamkaltu 16) le Siangpahrang Jehoshafat le a mi hna tuanbia (2 Chanrelnak 20) ah kan hmuh khawh.\nFilipi khua ah lim khuavang a ngeih caah hmailei a cang ding thil a chim chung khomi sal ngaknu pakhat a rak um i cu nu nih a bawile kha tangka tampi a hmuhter hna. Cu minu cu Paul le Silas nih an damter. Cu caah a bawile nih an tangka hmuhnak kha a dih cang tiah an ruah caah Paul le Silas cu an tlaih i fakpi in an tuk hnuah Filipi thong ah an thlak. Thonginn a chung chung chin ah an chiah pinah an ke ah a rit ngaimi hreng an khenh rih hna. An tuknak hma nih le a fak lai, an ke ah an hrengmi thil rih nih le si lai, thong chung chung chin ah um si rih lai, lung cu a dong bak lai mu. An thinlung cu muihnak nih a zelh dih ve ko hnga mu.\nSihmanhsehlaw zantim hrawng a hung si ah Paul le Silas cu thla an cam i Pathian cu hla in an thangthat. Cu tikah cu ah cun Pathian thil ti khawh thawnnak cu a lang. Chikkhatte ah li aa hnin i thonginn cu a hram tiang in a hninh dih. Hmakhatte ah innka vialte kha an i hung dih i thongtla pawl thir cikcin vialte kha an i phoih dih. Cuticun, thong chung harnak in teinak le luatnak an hmu. Van zoh ah a san, lei zoh ah a pit i khuaruahhar vansang au in na um lio caan ah Bawipa Pathian sinah thla cam law Amah cu thangthat ko. Cu nih cun naa ruahchan ngam lomi teinak nganpi an phorh lai.\nHarnak caan ah Pathian a au i a thangthatmi hna sinah Pathian thawnnak aa langhning zoh rih tuah u sih. Jehoshafat siangpahrang a tuan lio ah Judah cu hrawh dih dingah tihnung ral Ammon, Moab le Seir Tlang mi cu Judah an rak naih cuahmah. An tih tuk hringhran. A tuah awk an hngal lo. Khuaruahhar vansang le lungrethei in an um. Khi tikah Jehoshafat nih cun a mi vialte cu rawl ulh awkah a thanh hna. Judah ram chung khua dihlak khan Bawipa kawl awkah cun an ra i an i pum hna (2 Chan. 20:4). Nu le ngakchia thluk lo Bawipa hmai ah cun an dir dih hna i Bawipa cu an thangthat. Pumhnak ah a um vemi Jahaziel sinah Bawipa thlarau cu a tlung i, anih nih, “Judah mi vialte le Jerusalem mi hna le Siangpahrang Jehoshafat hna, thei tuah u: BAWIPA nih hi bangin nan sinah, ‘Hi mibu nganpi ruangah nan thinphang in nan lung dong hlah u; zeicahtiah hi raldohnak cu nanmah ta a si lo, Pathian i a si. … Nan thinphang hlah u, nan lungdong hlah u; thaizing ah chuahhnawh hna u law BAWIPA cu nan sinah a um lai,” tiah a ti (2 Chan. 20:15-17).\nKhi tikah Jehoshafat nih vawlei zoh in a lu a khun i Judah ram mi vialte le Jerusalem mi vialte kha BAWIPA hmaiah an bawk i BAWIPA kha an biak. Cun Pathian riantuantu Levi le tlangbawi pawl nih BAWIPA Pathian cu aw thang piin thangthat awkah an dir ve. An Siangpahrang Jehoshafat nih, “BAWIPA nan Pathian cu zum u law fehter nan si lai; a profet hna kha zum hna u law nan hlawh a tling lai,” tiah a ti hna. Cun anih nih BAWIPA sinah thangthatnak hla a satu ding le amah a hlortu ding kha a thiah hna. Annih nih hlasak le thangthat kha an thawk tikah an ral vialte cu an thi dih.\nJudahmi nih tei khawh ruat in an ruat lomi ral tihnung nih an kulh hna lioah an sining vialte thumh in lungthin hmunkhatte in an i pum ti, thla an cam ti i Pathian cu an thangthat ti tikah Pathian nih a thil ti khawh thawnnak a phuan i ruah banh lo teinak nganpi cu an hmu.\nU le nau hna, nihin ah kan pawngkam ah tihnung ral phunzakip nih an kan kulh. Lungthin a baa i ruahchannak a dong theo thawn. Tuah awk hngalh loin ar ko in kan to theo. Cu lioah kan tuah awk rian biapi taktak cu Pathian sinah thla cam, a thangthatnak hla sa le, a min hlorh kha a si. Khi tikah Pathian nih a thil ti khawh thawnnak cu kan cungah a tlunh lai i lungdaih hnangamnak na hmu than lai.\nPaul le Silas nih hnabei dong vansang in an um caan ah Pathian sinah thla an cam i a thangthatnak hla an sa tikah Pathian nih teinak le luatnak a pek hna bantukin le Judahmi le Jerusalem mi nih tihnung ral nih an kulh hna i tuah awk hngalh lo, khuaruahhar vansan au le lungrethei in le ngaihchia mitthli tlak in an um lioah nu le ngakchia thluk lo an zapi tein an i pum i lungthin khatte in thla an cam ti i Pathian cu an thangthat ti tikah minung ruahnak nih a phak lomi teinak nganpi an hmuh i lunglawmhnak le lungdaih hnangamnak in an khat than bantukin kan ngaihchiat lilen caan le harnak le tihnung ral nih an kan kulh lio caan ah thla cam ti i a thawngmi kan biak Pathian cu kan thangthat ti hna ahcun teinak kan hmu lai i lungdaih hnangamnak cu kan co than lai. HARNAK CAAN AH PATHIAN THANGTHAT CU TEINAK LAM A SI.\nNan zapi cungah Pathian thluachuah a thar in tlung than ko seh!


Trum nih ka thawngnak 125% ka hmang lai ti a chim mi Teinak ka hmuh lai ti a chim mi kong ah ruahchannak tampi a um mi\nTrump cu election hnuah a voihkhatnak ding caah foxnews ah interview a tuah. Mah Interviews a tuah mi hi mi tampi nih an ngai i a bia chim mi ruangah Republican pawl ruachannak tampi a pek hna ti a si\nTrump nih a chim mi cu, tutan i thimnak kongah, thil dik lo mi a um mi vialte langter ding in, ka thawngnak 125% ka hmang lai tiah a chim\nState Court ah lawsuit an ap mi hna cu tha piak lengmang an si, natein Trump cu a lungdawng duh bak ko, US supreme Court ah kan kal lai, thil nganpi a thleng mi hmuh a si lai. Thil sining cun a vun fiang te ko lai tiina chim\nTrump nih a chim than mi cu, 74 milllion vote ka hmuh, 80 million hi Biden nih khawi hmun ah mah a hmuh lo. Cun 74 hi an rak hlawn cang. Nan thei bangtuk in ballot hna cu an hlawn dih. Trump nih vote tampi a hmuh mi an hlawn dih. Mah hi a fawi khawh chungin hlennak an tuah khawhnak lam cu a si. 74 milllion vote ka hmuh. Biden nih 80 million hi a hmuh hrim lo, tiin a chim\nMaria Bartiromo nih bia a hal than i, mah vialte na chim mi hi tehte/fiangternak an tuah kho lai maw tiah a hal. Trump nih a leh mi cu, tuah khawh tuk mi a si, supreme court ah zeipah langter a si lai i, Supreme Court biakhianak nih thil a thleng dih te ko lai tiah a chim. Source-Foxnews\nMah bantuk in Georgia State chungah Voting Machine vialte tawng lo ding in Judge nih nawl/order a chauh cang caah, atu state dang buainak tiang a hnursuang lai ti zum a si.US mipi nih thawngpang fiang thei an duh tuk can. Source-Thegatewapundit- (https:/www.thegatewaypundit.com/2020/11/breaking- update-judge-timothy-batten-issues-order-freeze-dominion)\nBe the first to comment on "Trum nih ka thawngnak 125% ka hmang lai ti a chim mi Teinak ka hmuh lai ti a chim mi kong ah ruahchannak tampi a um mi"


Democratic le Joe Biden, Nancy Pelosi hruaimi hna nih zalawngte bia chimnak an phih hi a si cang – Onlinenungak\nDemocratic le Joe Biden, Nancy Pelosi hruaimi hna nih zalawngte bia chimnak an phih hi a si cang\nUSA cu zalennak ram a si. Zalawngte in duhmi chimkhawh a si I, duhmi biaknak I thim khawh a si cu zapi theih a si. Democratic le Joe Biden, Nancy Pelosi hruaimi hna nih zalawngte bia chimnak an phih hi a si cang. Trump le a tanti hawi hna cu Facebook, Twitter le Instagram Google le YouTube tiang nih an phihpiak le an hlonhpiak cuahmah dih cang . Twitter nih Trump a account an hlonhpiak dih cang fawn. Facebook nih Joe Biden president a si hlan Chung an kharpiak ve.\nA tu cu paler tu a larthan cang. Millions tampi nih zahan zan longte ah Twitter an chuahtak I, millions tampi nih Facebook accounts an deleted dih ve cang. Zeidah a cang te lai. Hitluk lawmmam in a sualmi Joe Biden le Democratic dirpi mi zumtu hi khuachia a biami hnu kan zulh a si hi. Dr. Pipi le Pathian ka biak I sianginn tiang a kaive mi nih hi bantuk kan dirpi mi hna hi cu, sualnak zalam ah kan I nuamve a si hi. Pathian nih zeidah a tlinter te ko lai.\nJesuh thimmi judas nih Jesuh a leirawi phaisa in a zuar kha a phaisa cu ai nuamhnak maw nuamhnak hlah khuaza a ruat a ruat I amah te in ai that kha. Pathian khuakhan a si .\nUSA nihin sualnak zalamah nuam te in kal an I tim, Pathian hnuchit an timh cang . Jesuh Jerusalem ah sunparnak he a luh lioah an au I an thangthat, tlawmpal ah that u tiah an authan, cucu kan si ve. Trump zong kan ti ve hi a si.\nSualnak cu thinlung chungin ai awt I lengah a tuah taktak hi a si. Pathian nih zeidah a duhpiak hna tihi ruah a cu cang. Covid_19 thihnak tiang in a cawkpiak hna na in Pathian hmai kawl an duh lo. Khuachia ruahnak kengtu Nancy Pelosi hi khuachia mui zong a kengbak ve. A tu ah Trump cu a vuihnihnak sual phawt in thawl an timh hi a si rih. Trump hi an rak tih taktak I, a tuttang kumli um hi hell tlak taktak he pe an caah a rak lawh lai hi an dihlak in. An tuhmi thlaici cu an zun hrimhrim lai. Trump hi Pathian nih a dirpimi pa a mah long in a dir ngammi a si . Keizong nih Twitter cu byebye la tuah ve cang. Facebook zong kai ruat lio. Joseph Thawng Z Ting


Minung Pakhat Nih Stimulus Check $600 Cio Ngah Si Lai – The Cherry Par\nDecember 21, 2020 December 21, 2020 Cherry News\nCongress palai pawl cu weekend zongah din loin meting an tuah hnu ah US$900 billion economic relief package cu White House, Republican le Democrats hruaitu hna lungtlinnak an ngei cang. Mah lungtlin mi chungah minung pakhat nih $600 cio pek dingmi zong a tel chih. Asinain kum khat ah minung pakhat nih US$ 75000 nak tlawm a hmumi lawng nih an co lai. Kum khat hmuhmi income $75000 a ngahmi nuva nih fa pahnih an ngeih chih ahcun $2400 an ngah khawh lai tinak a si. Thaizing ah zeitik ah dah Stimulus Check an kuat lai timi fiang deuh in an chim te lai.\nRian ngei lomi unemployment benefit a ngahmi cu zarhkhat ah federal nih US$ 300 pek chap an si lai. Small business a tuahmi hna caah $300 billion an thlak piak hna. Mah hi cu small business a tuahi pawl nih sawk dingmi a si.\nNan hawile a thei lomi caah rak share chin te ulaw.\nFox News nih Democratic National Committee chairman hlun, Donna Brazile an hlan hnu ah fox News nih thawng an thanhning le thawngpang an chuahpi ning a phundang ngaingai ti a si. Conservative ruahnak le Republican dirkamhnak news le idea a zor thluahmah ti a si. Mah ruangah Fox News a zoh tawnmi minung tampi an chuak i, Newsmax ah an i thial ti a si. Donna Braile cu Democrats party chungtel lak ah ruh ngaingai mi a si i, Obama le Hillary Clinton nih an tanbo le an hreitlung ah an rak hmanmi a si an ti.\nPresident Trump nih congress palai pawl cu US mipi nih stimulus check a tlawm bik, $1200 in $2000 tiang hmuh khawhnak dingah a forhfial hna. President Trump nih Republican le Democrats hruaitu pawl cu telephone a chonh hna i a rannak in approve tuah dingah a nawl hna. Congress (Senate+House) $900 billion bill an chuahpi mi an pass khawh ahcun US mipi nih cozah bawmhnak cu Christmas hrawng a si lo hmanh ah kum thar ah ngah cio a si te lai.\nAtu tiang Democrats le Republican hruaitu hna nih a tlangpi in an lungtlin mi cu $600 lawng a si caah President Trump nih a tlawm tuk a ti. Covid-19 zawtnak cu mipi nih tuahmi a si loin, China nih a tuahmi a si caah mipi nih cozah bawmhnak hi an co ding hrimhrim a si” tiah a chim. Senator, House representative pawl cu weekend zongah idin loin meting an tuah. Tuchun ah hin cozah budget zong an thlak a hau, an thak khawh lo ahcun tuzan zamtim 11:59: PM ah federal cozah zung vialte an khar chung lai.\nDemocrats nih Governor an tuannak le Major an tuannak hmun cheukhat ah hin vote firnak le hrokhrawlnak tampi a um tiah an zumh. Inn cio ah vote an kuat hna, aho nih thimfung a thlak timi hngalh khawh a si lo. Chek khawh zong a si fawn lo. Citizen a si lomi zong nih rak thlak khawh a si, micheu inn ahcun cabawm in vote voi hnih le voithum tiang an kuatmi hna zong a um. Mi thi cia min in vote kuatmi cabawm zong a um ti a si. Vote thlanak seh hrimhrim hi a hlan tein Joe Biden caah software rak tuah hna sehlaw a dawh tiah an chim. Credit: Salai Lairamthang\n← Vice President Mike Pence Nih Vawleipi Khuaruahhar In A Tuah Cang Hna\nMichigan State Ah Vote An Rel Than Mi Result A Chuah Cang →


GOOD NEWS: RUSSIA ZONG A LUNGDONG CANG HIH, KAWLRALKAP CU I CEI HNA SEH – The Chinlung Post\nGOOD NEWS: RUSSIA ZONG A LUNGDONG CANG HIH, KAWLRALKAP CU I CEI HNA SEH\nMarch 13, 2021 admin Military 0\nKawlralkap caah thawngpang chia taktak a chuak cang. Kawlralkap thiltuah mi kongah Russia zong an lungdong ruangmang ve ko cang. Kawlralkap he pehtlaihnak or ttuantinak an ngeihmi zong kan chah khawhmi asi tiah an chim cang. Theihcio bangin Kawlralkap adirkamh mi chungah Russia abiapi ngaingai mi pakhat asi. Russia nih cuhlan ahcun Kawlralkap a dirkamh hna.\nSihmanhsehlaw atu ahcun lung-aw ttawm in an um ruangmang cang. Tulio kawlram chungah a cangmi thil cu ruahnak lengin a zualhma ngaingai cang. Hi bantukin kawlralkap tuahsernak ruangah thil a cangmi konghe pehtlaiin Russia cozah nawlngeitu pakhat nih a chimmi cu Kawlram thilcang hi thinlung akhoih taktak mi thil asi ko tiah Russia nih cun kan ruah tiah a chim.\nCun zei sualnak ngeilo mipi an thi lengmang sual lai timi hi kan thin aphang ngaingai ko tiah Russia presidential Security office spokesman Dmitry Peskov nih thawngzamh tu hna sin ah a chim. Kawlram dirhmun hi thinphang asi kan theih i, dottletnak kan tuah cuahmah lio asi. Sualnak ngeilo civil an thih chin lengmang mi thawng kan theih tikah kan thin aphang ko tiah a chim rih.\nKawlram ah a cangmi thil hi Russia caah thinphang ngaimi pakhat asi i, thil a cangmi hi thatein kan cuanh ko i, Kawlralkap he ralkap lei ah ttuanttinak kan ngeihmi zong hi ngol ah a ttha lai maw timi kan i ruah cuahmah lio asi tiah a langhter chih. Kawlralkap nih uknak an lak hnu ah tutiangah theihkhawh mi chungah minung 70 renglo nunnak aliam cang i, minung thonghnih hrawng an tleih cang hna tiah theih asi. Credit. PM\nSalai Lairamthang:Minung Kan Sinak Man A Dang Tuk! Nikum i US palek nih an tlaih i, mirang palek, Derek Chauvin nih a hngawng ah a rial chih i, an thimi George Floyd chungkhar hna cu MINNEAPOLIS City Council nih US$ 27millio liamh ding in nizan ah biachahnak an tuah.A ngaingai tiah cun Geroge Floyd timi minak pa hi mitha a si lem lo. Voi 10 tluk thong a tla i tazacuai a tong bal cangmi a si.\nAn tlaih lio zongah phaisa hleng a ken caah an tlaihmi a si. Asinain palek nih an tlaihhnak in a thimi a si caah a phungning bantuk tein pelek pawl cu tazcuai an tong. Minneapolis City Council cu palek pawl an tuahsernak ah tuanvo latu bik an si caah atu bantuk in George Floyd chungkhar hna cu $27million an liamhnak hna a si. Chim duhmi cu US ah minung sinak man a ngeihning le minung sinak man a fahnak kha ka chim duhmi a si.\nKawlram ahcun ralkap nih zeihmanh sualnak a ngei lomi minung an thah cuahmah hna, thah lawng hmanh an i za lo, an chungril vialte zong an hlai i an fir rih, mah tiang zong an i za rih lo, an ruak tiang an hlai rih hna. A ruak zong a thimi chungkhar hna nih amah nawl in ruak fimnak nawl hmanh an ngei lo. Pale nih phaisa liamh cu chim lo, a thimi chungkhar nih zei poah tuanvo laak a si.\nUktu chia, uktha tha lo, rule of law a um lonak ram i nun hi nun man ngei lo kan si. Tulio Kawlram ah hremnak, tukvelhnak a temtuar mi vialte hna nih teinak an co hna sehlaw kan ram ah daihnak le zalonnak leng hram ko seh. Mithat lainawng hna nih an tuahsernak man hi an thih hlan lo liam ve hna seh. Credit: Salai Lairamthang.\nSALAI LAIRAMTHANG: MINUNG KAN SINAK MAN AA DANG TUK, LIAM VE HNA SEH\nHakha, Thantlang,Falam Le Tedim Siizung Ah Ralkap Nih Sibawi Rian An Tuan Cang Lai.


THONG 5 TLAP LE THONGHRA TLAP KONGAH BIAFIANG A CHUAK – The Chinlung Post\nTangka tlap le bank phihkhar ding kong cu a dik lo tiah central bank nih a thanh Tangka 5000 tlap le 10000 tlap hna cu thah a si lai tiah theih mi kong ah, thawng dik lo a si tiah central bank nih nihin ah cathanh a chuah. Hi thawngpang kong he pehtlai in tangka tlap thah ding le bank pawl phih khar ding ti mi thawng pang ruang ah tangka chuah a duh mi tampi an um caah, cu thawng kong he pehtlai in a dik lo mi a si tiah central bank nih cathanh a chuah nak hi a si.\nThawngpang dang: Hakhalay Khuami Pu Sum Lian Thawng SAC Ralhrang nih an Thlah Than.Nizaan (August 12) ah Hakhalay khua kiangkap ah SAC ralhrang nih an tlaihmi fa 2 ngei Pu Sum Lian Thawng cu nihin zinglei ah him tein an thlah tthan, tiah thawng kan theih.Kahdohnak a chuah lio ah Pu Sum Lian Thawng hi Lo in a tlun lio a si i, SAC ralhrang nih an rak tlaih.\nKhuami pakhat nih, Pu Sum Lian Thawng hi mipumrua fate a si. Miping ngai zong a si i, an tlaih lio ah hin a kut hri in an ttem i cuticun Natchawng lei ah an kalpi. A sining le a konglam pawl zong SAC ralhrang a chimh hna i ka thlah tthan ko u tiah a nawl lengmang hna hnu ah nihin zinglei ah an thlah tthan,” tiah a chim. Pu Sum Lian Thawng te unau hi ngakttah an si pin ah a fale pahnih le a naule a cawmkengtu fa upa a si caah SAC ralhrang nih an zaangfah i an thlah tthan zong a si kho, tiah a cunglei khuami nih a chim chap. Pu Sum Lian Thawng cu Hakhalay ah him tein a phan tthan cang. Credit: The Chin Journal


MINUNG AN I DEIH TI RUA LO, USDP LE RALHRANG NIH KHUA AN KHAN – The Chinlung Post\nMINUNG AN I DEIH TI RUA LO, USDP LE RALHRANG NIH KHUA AN KHAN\nKachin ram Puta-o pengkulh chungah Ralhrangbu nih an thazaang chap nak dingah ralkap pensen pawl an auh than hna tiah theih a si.Hi kong he pehtlaihin “a bikin USDP lamhruainak in ralhrangbu he fonh in an tuah mi a si. Puta-o pengkulh chung cu an auh cang hna tiah ka theih, Sumpara Bum lei tu cu ka thei lo.\nAtu mino pawl KIA ah cawnnak a kai mi hna an um tikah anmah pawl doh dingin an ti” tiah Puta-o khuami pakhat nih a chim. Puta-o ah a ummi ralkap pensen hawi pakhat nihcun ralkap hlun pawl an auh than cang hna. Nan rat lo ahcun lethmat zong kan in chuh dih hna lai an ti ve hna, Ex-military service network tiin bu an nei ve, mah hna cu Puta-o battalion 45 ah an auh hna i meithal kan chuah piak hna lai an ti.\nKa ruah ning ahcun ralram ah kalter ding cu an si rua lo. Mah lawng a si lo, Ralkap hlun fale le an chungle zong meithal tlaih an cawnpiak hna tiah a chim. Ralhrangbu nih ralkap hlun pawl lawng si lo in USDP le Pituhsit pawl fonh in khuachung lawng si lo raalzam hmun tiang chungkharkhat pakhat pituhsit nan kai lai an ti hna tiah theih a si. Credit: TCP\nIsrael ram, Kum 12 chung a hruaitu Pu Zahu cu nihin an thlak khawh cang. Tutan Israel thimnak ah tuanbia thar an ttial. Parties tampi fawnh in Cozah dirh hau dirhmun an phan i, “Arab Islamist Raam party” nih a voi 1nk “kingmaker” dirhmun an phan. New Right party hruaitu, Naftali Bennett nih Prime Minister Kum 2 a tuan hmasa lai i, Yesh Atid party hruaitu, Yair Lapid nih Kum 2 a peh ve lai tiah hnatlaknak an ngei. New Right party hruaitu hi mirum ngai ngai a si pinah, Israel miphun nih an uar ngaimi nationalist pakhat a si.\nIsrael Defense a tlai balmi a si pin ah Pu Zahu ( Netanyahu) chief of staff a rak ttuan balmi a si. Coalition cozah thar an dirhmi hi Israel parliament ah “motion of confidence” vote an thlak lai i, an pass ahcun, a nung lai ti a si. Media a cheu nihcun parties 8 aa fawnhmi an si tikah sau an kal kho hnga maw a titu an um. Israel ram sersiam nakin Netanyahu thlaknak lawng an ruat tiah an ti hna. Pu Zahu (Netanyahu) hi a chan chung ah zikhnawh ei le fir in an puh caah a min a chia ngai pinah parties dang he ifawnh in coalition cozah a dirh kho lo. Cucaah, tutan a tlaknak hi a si ve. Credit: Zasang Cinzah.\nUSDP LE RALHRANG I FONH IN KHUARUAHHAR THIL AN KHAN CANG\nGOOD NEWS: MIN AUNG HLAING RALKAP 50 RENGLO DKBA AH AN LUT


Breaking News : Dr.Van Van nih Nungak Pakhat Beer A Dinter i A Tlaihhrem , Mi Choklet Nih An Chanhmanh A Van Tha Taktak – Onlinenungak\nBreaking News : Dr.Van Van nih Nungak Pakhat Beer A Dinter i A Tlaihhrem , Mi Choklet Nih An Chanhmanh A Van Tha Taktak\nBy admin on November 1, 2020\nAtulio mizoram ah ramri buainak kong a silo mi buainak dang mipi a lauter dihtu buainak pakhat a chuak than i Doctor Vanlalmawia nih nungak pakhat tlaihhrem a timh i a tlaihhrem khawhlo ruang ah an pahnih in lungpang ah zuanpi a timh i vanthat ah phone hri zam mi nih a kham hna i an nunnak a him .\nAsinain cuhnu zong ah cun Doctor Vanlalmawia nih cun nungak nu cu tlahhrem a timh than thiamthiam i lampi khualtlawng mi nih nungak nu cu an chanhmanh tiah theih a si .Community Health Centre i Medical Officer tuanlio mi Doctor JH.Vanlalmawia (kum 29) nih cun Sakawrdai nungak Darlawn i riantuan liomi cu Sakawrdai ah ka kal lai ka motor ah rak cuang ve ko tiah a sawm i a chungkhar zong nih zumh a tlak ko lai tiah doctor pa sin ah cun an fanu cu an kalter ve .\nA hramthok ah cun minung 3 an si nain pakhat cu lampi an khua ah a tum tak hna.An mah pahnih lawng an si hnu ah cun Doctor Vanlalmawia nih cun nungak nu cu thaihang le wine phunkhat a pek i ding ve tiah a fial . Nungak nu nih cun hi bantuk hi cu ka ding bal lo a ti i a duhlo caah a mah nih a din dih .Doctor pa cu a din mi a rit deuh hnu ah cun a raltha i nungak nu a phurh mi cu hnamh a timh i nungak nu nih cun a duh lo.\nAsinain doctor pa nih cun hramhram lo in tlaihhrem a timh lawlaw cang .Nungak nu nih cun zangfahnak tein rak ka tongtham hlah na motor kutka ong law ke in ka kal ko lai tiah a ti nain doctor pa nih cun a duhlo i na duhlo ah cun tiah thahding phun in a hrocer lawlaw ve .Culio ah cun nungak nu cu a thinlung tein thlaa rak cam chih ve . Doctor pa nih cun kan tlahhrem khawh lo cun kan pahnih in lungpang cung ah kan zuang lai tiah a hro chih ve .\nCu tlawmpal ah cun motor cu a zurit lungin a mongh taktak i lungpang cung in zuang ding cun a tli i lungpang ah an zuan lai te ah phone Jio hri an zam mi an pah i an tang.Nungak nu cu a thinphan he a tih he a lautuk i a cawl zong a cawl kho huaha tilo cubu zong cun doctor pa nih cun tlaihhrem a timh than thiam thiam .\nCutik ah cun nungak nu cu a aw ngeih dihlak in a au i khualtlawngmi midang nih lungpang kam i motor a taang mi le nungak authawng an theih cun an va fuh hna.Zanmui a si cang caah motor choklet a tlawnngai lio a si , nungak nu nih cun thil sining vialte cu a chimh dih hna hnu ah an chanh i doctor Vanlalmawia cu palik sin ah an hruia colh ve .\nDoctor Vanlalmawia nih cun sih-ni hmangin court ah aa-mah-khan in chuahnak a hal nain tuni October 30 ah court nih a rak cohlang ve lo.Doctor Vanlalmawia case cu court nih phung ning tein ceihpiak ding le a phu tawk hremnak pek dingin timhtuah cuahmah lio a si.Source : Aizawl Post\nChin Pasal Tha Tial Cung Thang Cu Khuaruah Har Teinak Laksawng Hmuh Dingin A Vun Chuak Than Ko Hih Uar Um Bak\nUS President Biden I A Nawl Chuah Mi Pakhat Cu Tih Nung Ko


***Vakok.Lian***: Iran Nuclear Bom Ser Tinhmi Nih Vawlei A Tuai\nKum fatin tuah tawnmi UNO meeting khuakhannak cu kan hnuzarh ah New York ah tuah asi thil dang kong an ceihmi lakah Iran nih Nuclear Bom tuah aa timhmi kong nih a tuaitam ngai hna.\nIran nih (Uranium enrichment) hmun hnih ah an tuahmi an vun thanh i vawlei pi an lungretheih a zual. Nuclear thazaang in mithahnak bom le Meivannak seh ti in phun 2 ah ser khawh asi. Cucu tuah khawhnak caah a hran a herhmi cu Uranium enrichment asi. Mah hi ngeih hnucun pakhat chingchang hi fawi te in ser khawh asi. Iran nih Nuclear bom si loin Meivannak ka ser lai tiah a chim ko nain, vawlei nih Nuclear Bom tuah ding an lung hrinh ngaimi asi. Hi hna nih bom tthalo an ingeih asi ahcun a hman taktak lai i vawlei ah rawhralnak le buainak a chuahter lai ti vawlei nih an phanmi asi.\nCu tinhmi lunghrinh i a um ko bu ahcun, nizan le nihin ah lam hlatpi tiang a phan kho mi rocket (missile) cu an vun hnihsak, an thil timi nih abik in nitlak ram hna an thin a hunter chin leh lam hna. A thil ti an ruah tikah nitlaklei nih an duhpaoh in rak ka namnet hna hlah seh tiah tluang a khawnmi asi tiah an ti.\nTuzarh cacawn nili ni ah Geneva ah Iran cu Nuclear Bom tuah lo ding kongah US le ahawi le ram nga nih ton an timh. (Cu hlan ah hmai tonh in an tong ballo) US ramdang lei lutlai Pi Hillary Clinton nih tahchunnak phun in a chimmi cu “Iran cu kan hnihsak lai, a awn lo a sungh asi ahcun a paw kan reh colh lai” a ti. France le UK zong nih Iran cu fak nawn tein kan rengh ahau ko cang tiah an ti. Iran he tonnak Germany ah tuah an itim fawn. Iran nih Nuclear bom tuah lo ding an chimmi a ngeih lo asi ahcun nitlak ram hna nih a pawcawmnak khenkhamnak faaklak in tuah an timh, cucu Tuluk le Russia nih an hnatlak pi ballomi, atutan ahcun an hnatlakpi dawh ngai in cheukhat nih an zumh hna.\nIran a umtuning nih Israel a lungre a theihter ngaingai ko. Kan hnu zarh zarhte ni ah Israel lei nih an chimmi cu, “Iran hi vawlei nih tthate in kan leh a hau (bom a tuahnak hnga lo), cucu kan ipalh hrim lai lo.” Asinain, ralkap thazang in a hlankan in va phomh ding tu cu an chim duh ziar lo. (Israel nih Iran cu a cheih te ttheu lai tiah micheu nih an lunghrinh).\nKan hnuzarh UNO khuakhannak ahcun vawlei Nuclear Bom in ti lo ding in rianttuan ding in lungrual tein hnatlaknak an ngei hna. Pu Obama nih aa lunghmuihnak hitin a chim, “hi bom tthalo a dih hlan lo cu rianttuan kan idin lai lo a ti.” Asinain, France President Nocolas Sarkosy nih “kan biakhiahmi a ttha asinain kan mitka hmaika ah ram ram hnih nih an tuah cuahmah fawn hoi (Iran le N. Korea), cun zei setsetdah kan tuah lai timi hmuitinh kan ngeih lo caah eikhim barkhim chuahpi dawh kan si loh” tiah a ti.\nKan Inn pa Tuluk an pu Hu Jinto nih cun kan ingeih cia Nuclear Bom cu kan hrawk lai lo, cucu hi tin a ti “kanmah ivennak ah kan herh hna, vawleicung ah a karh lonak ding tu cu kan izuam ve lai tiah” a ti.\nNuclear Bom mah zat hi an ngeihmi sidawh asi an tining cu; US-5,236 Russia- 3400/ France-350 UK-200 China-200 Israel-200 Pakistan- 70 India-50 N.Korea-12 hna hi an si. ( Ref:: Thuro Cazual)\nPosted by L.VanBlian_blogpost.com at 2:34 PM


Ralhrang nih PDF le mipi 9 an thah hna | The Chin Express\nRalhrang nih PDF le mipi 9 an thah hna\nUknak firtu ralhrang Myanmar ralkap nih helicopter cungin an kah hna caah PDF ralkap 2 le Hnankhar khuami 7 an nunnak liam — Hnankhar khua cu Magway ramṭhen, Gangaw pengah a ummi si.\n“Myanmar ralkap a dotu PDF pawl hi NUG cozah nih hriamnam na pek hna lawngah Gangaw pengkulh khuate pawl hi an ven khawh lai tiin NUG cozah sinah hriamnam bawmh kan hal,” tian Hnankhar Mino Bu nih cathanh a chuah.\nDecember 17 ah Gangaw peng, Hnankhar khuate ah Myanmar ralkap nih helicopter in a hung kah hna i ralkap thazaang zong tampi a chap.\nMah ralkap pawl cu tuni ah Hnankhar khua pawngkam vialte ah duhpaoh in meithal an puah caah pawngkam khuate mi tampi cu nunnak kawl in an zaam hna, tiah khuami pakhat nih a chim.\nMyanmar ralkap le PDF pawl cu atu hi Myinthar khuate pawngah an i kah lio asi, tiah Myinthar khuami pakhat nih a chim.\nSeptember thla zong ahkhan Myanmar ralkap pawl nih Gangaw peng khuate pawl ah lut in khuami an hrem hna caah Hnankhar khua pawngah PDF nih an kah hna i tlawmpal an rak hliam hna.\nMah ruangah Myanmar ralkap pawl nih Hnankhar khua inn pawl an duah khangh piak lengmang hna i atutiang ahhin voi 5 bak an duah piak cang hna caah inn tamtuk an kaang dih cang. Khuami pawl cu an zaamnak ramtang ah an i dor peng ko.\nPrevious articleMyanmar ralkap nih Loikaw pengah inn 20 leng an khangh\nNext articleBreaking News: Mindat peng hmun 2 ah ral a fah tuk lio asi


Japan PM Shinzo Abe A Lungrethei Ruangmang Cang Japan Hi Caanhar Taktak Chung Ah Kan Um Lio Caan A Si – Chin World News Evening\nJapan Pirme Minister Shinzo Abe nih, Japan hi a har bikmi caan chung ah kan um cuahmah lio caan a si. Cu bantuk in a har bikmi caan cu kan ton cuahmah lio a si caah state emergency hi a herh bakmi a si. A herhning in state emergency kan kalpi ko rih lai. Minung pakhat le pakhat i chawnhbiak le i pehtlaih zong a si khawhchung in kan tlawmter a hau.\nA ra laimi April thla dongh in May thla thokka tiang ah tuah dingmi dinh caan Golden Week holidays hna zong ah chungkhar nu le pa sin ah kallo in um a hau. Online tu in pakhat le pakhat i pehtlaih hi a tu lio caan ah cun a him bikmi a si ko tiah a chim.\nNizan cacawn nithumni i a cozahpi khuakhan lairelnak an ngeih lio ah PM Abe nih hin state emergency tuah le ngol kong hi cu a herhning in kan tuaktaan ko hna lai. A tu cu a har bikmi caan chung ah kan um rih lio caan a si rih. Japan mipi hna nan ziaza ṭha kha chuah ṭhan in ruahchannakthar ngeih khawh i zuam ṭhan ko rih u. Cu hlan bantuk in hmunkhat ah rian kan ṭuan rih hna lai.\nKhat le khat i pehtlaih le i chawnhpiak cu za ah sawmriat (80%) cu kan ṭhumh rih an hau ko tiah a chim. PM Abe nih state emergency Tokyo, Osaka le hmundang panga hna ah state emergency a thanhnak zarhhnih a liam cang. Cu hnu ah April 16 ah khan rammi dihlak sin ah yen 100,000 ($930) cio peek ding in a kamh hna. State of emergency chung ah hin rian ṭuantu governors pawl cu COVID-19 dohnak ah nawlngeihnak zong tamdeuh peek an si.\nRammi hna cu leng chuaklo le inn ah i erh ding in thanh an si. Hi chung ah hin chawlehthalnak le a dangdang hna zong an i tel chih dih. Cacawn nithumni ah khan zawtnak a ngeimi mithar 450 bak an hmuhchuah ṭhan hna. State of Emergency hi a ra laimi May ni 6 tiang khi thanh a si. A tu tiang ah ramchung ah coronavirus a ngei tiah theihkhawhtawk hi minung 11,512 an tling cang. Cu chung ah minung 281 nih an thihpi cang i minung 1,356 hna cu an dam ṭhan cang ti a si. Ref: KYODO NEWS\nNote: Chinworldnewsvening nih thawngpang kan ṭialmi hi kanmah nih kan phuahcawpmi kan ṭialmi a si lo. Reference/Credit/Source ṭha tein kan pek peng lai. Cucaah thawngpang kan ṭialmi kan palhnak a um cun theihter khawh peng kan si. Chinworldnewsevaning page ah pehtlaih khawh peng kan si. Mipi sinah thawngpang thlazamh na duhmi um cun kan i thlahzamh khawh piak peng hna. Pumpak cahmaita kan tarchinmi dah lo Copy&Paste kan tuahpiak hram hlah uh!


NLD Cozah Nih Zung An Sak Ter Hna Nain Riantuan Man An Pe Duh Hna Lo – Chin 11 News\nNLD Cozah Nih Zung An Sak Ter Hna Nain Riantuan Man An Pe Duh Hna Lo\nChin ramkulh Mindat khuapi ah NLD acozah zung cu an sak ter hna I an lim cang. Asinain zung an sak mi nihlawh (wage) Ks ting 50 cu an pe duh hna lo nak hi nihin he cun thla 3 nak a si cang tiah zung (NLD Office) satu hna lak ah an hruaitu a si mi U Win Aung nih cun a chim.\nU Win Aung nih a chim ning ah cun “kan riantuan man hi zung kan on bak in kan I pek cawlh hna lai tiah an kan ti ko nain zung an on nak zong cu a sau tuk ko cang nain an kan pe hlei rih lo. Kan hngak deuh rih ko uh an ti than I kan hngah lengmang hna caah nihin cun thla 3 nak a si. Ka riantuan hawi, ka kuttang mi hna zong hi an tam ngai caah keimah nih tangka pek chung awk ka ngei fawn hna lo.\nCu ruang ah keimah fello le hrawkhrol ah an ka ruah caah ka kuttang mi lila nih report an ka tuah than ve cang caah lungrethei ngai in ka um ko. Keimah zong nih NLD cozah pawl cu lungsau tein ka hngah ve ko hna nain thla 3 chung a si cang caah lungrethei ngai a si ko. Hi bantuk in pulrai zawtnak le lockdown lio a si fawn caah ei-din ding cawk nak ah an herh ve cio mi nih le a si fawn” tiah a chim hi a si.\nHi NLD zung an sak mi hi 2019, December 4 ah khan an rak sak dih cang mi a si I 2020 February 24 ah khan zung on nak le zung kai nak zong an rak thok cang mi a si.\nMindat NLD party zung saknak kong ah party lutlai pakhat a si mi U Thang Ling nih a chim ve ning ah cun “zung an sak mi an kong ah 2019-2020 thil man sining he cuaithlai tik ah an nihlawh man hi a fak tuk hringhran. Cu ruang ah zung an sak mi kong le an cazin zohthan zong kan herh ngai mi asi” tiah zong a chim ve.\nCu ruang ah zung saknak h ai tel ve mi hna cheukhat nih cun an zei party an si hmanh ah riantuan an kan fial caah kan tuah mi a si I kan riantuan man cu tha tein an kan pek ding a si tiah an chim.


Bawipa ka phu ka tawk lo in na ka cawisan ka lawm tuk: Esther Dawt Chin Sung - Khuaruah Har News\nBawipa ka phu ka tawk lo in na ka cawisan ka lawm tuk: Esther Dawt Chin Sung\nDawtu nan dih lak nan ka dir pi nak le dawtnak cung ah kei nih minung si nak in cham ding ka ngei lo kan biak Pathian tu nih aa letza in thlawchuah in pe ko hna seh.\nMipi nih kan i ngeih taktak mi myanmar Idol season 4 winner Esther Dawt Chin Sung hla thar cu ngai khawh a si cang. Kawlram pumpi ah hlasa lei in a min a thang taktak mi Esther Dawt Chin Sung cu tu lio kan mah chin mi chung long hmanh si lo in kawlram pumpi huap in a min a thang taktak mi hlasa thiam minthang pakhat a si.\nSinger Esther Dawt Chin Sung cu kawlram mipi nih an uar taktak mi le thazaang zong an pe taktak mi kawlram hhlasa thiam min thang pakhat a si. Esther Dawt Chin Sung fans hna nih kan i ngeih tuk mi Esther hla thar cu a chuah cang.\nMipi nih kan uar taktak mi singer Esther Dawt Chin Sung a hla thar cu kawlram suimilam 7:00pm ah JOOX,Official FB page, Official Youtube account le a dang Online Platform in a van tar lang cang. Atang lei ah Esther Dawt Chin Sung hla thar Unseen ti mi hla cu zoh duh mi hna caah kan van in tar piak ve hna. Video tihmi hi hmeh piak\nRelchap>>>Lebanon, Beirut Khuapi Ah Ttihnung Tak Tak Mi A Puak Ruang Ah Minung 132 Nak Tlawm Lo Ruak An Hmuh Cang\nLebanonram Beirut khuapi ah ttihnung taktak mi vawi hnih kheng te a puak ruang ah minung 132 reng lo an nunnak a liam leng ah mi 5000 hliamhma an pu tiah theih a si. A pawngkam um building ngan taktak cu a rawk dih cikcek tiah theih a si.\nHi bantuk tthihnung taktak mi a puak caan hi August 4 zan suimilam 6 lonh hrawng ah khin a si i, vawi khat a puak hnu tlawmpal ah khin a hlannak thang deuh le ttihnung deuh in a rak puak tthan tiah Russia thawngzamhtu RT nihcun an langhter.\nHi bantuk ttihnung taktak a puak hnu tlawmpal ahcun hliamhma a pu mi hna cu sizung ah an khat dih tiah Lebanon thawngzamhtu Reuters nihcun an langhter. Ttihnung tukmi a puak hnu tlawmpal bak ahcun a pawngkam um bilding hna cu Lihnin nih a hninh hna bang in an i hnin tluahmah.\nSky News nih a langhter ning ahcun mitat phu phukhat cu a tlau bak in an tlau dih tiah a langhter ve. Lebanon cozah thawngzamhtu a si mi NNA le Lungchungzi lei thawngzamhtu pahnih hna nih an chim ning ahcun mah thil puak nak hmun ah hin a puak kho mi thilri tampi an chiahnak hmun hma a si tiah an chim.\nOnline cung ah ttihnung taktak vawi hnih a puak nak hmun ahcun meikhu khi van sang lei ah an kai thluahmah lio cu hmuh khawh a si. Cun a pawngkam um building cheukhat hna cu an kangh leng ah an kuai dih cikcek mi cu hmuh khawh a si fawn. A tang video hi rak zoh ve hmanh ttihnung taktak khi a si.\nSaya David Lah Le U Wei Tun Hna Cu Mayan Kone District Court Nih Biachahnak An Tuah Piak Cang Hna\nKalay Myo Ah Phungki Pakhat Nih Mipa Pakhat Fak Tak Tak In A Velh\nA zengmi hna hrangah no lio bantuk bakin a kalter kho thantu si tha\nNungak Tleirawl 300 Nupa Sualnak A Tuahtu Sibawi Cu Tlaih A Si\nBreaking News: Mizo Kan Unau Le Kala- Vai Pawl Buainak Ah Mizo Pali Hliamhma An Pu Cang+ Video\nKhampat Khuapi Ah Kyat Ting 1100 Man Nak Tam Deuh Rit Sii An Tlaih\nBreaking News: Mah hi hi Zoh sawh sawh ding asi lai lo\nDawn Khua CNLD Nih Sunglawi Tak Tak In Chin Chin Pekthang An Dawn I Vawrhla An Saknak\nA ralai dingmi raltuknak chuakmi ah American ralkap hna nih an ihruk dingmi ralkap uniform konglam